cyanic-selkie/wikianc huggingface dataset:
നരവംശശാസ്ത്രം
സമകാലികസിദ്ധാന്തങ്ങൾ
1920-കൾക്കും 30-കൾക്കുമിടയിലാണ് നരവംശശാസ്ത്രം ഇന്നത്തെ നിലയിലേക്കു വികസിച്ചത്. അമേരിക്കൻ നരവംശശാസ്ത്രജ്ഞനായിരുന്ന ഫ്രാൻസ്ബോസ് (Franz Boas) ആണ് ആധുനിക നരവംശശാസ്ത്രത്തിന്റെ വികാസത്തിന് ഏറ്റവുമധികം സംഭാവന നല്കിയത്. അതിനെ ലക്ഷണമൊത്ത ഒരു ശാസ്ത്രശാഖയാക്കാനാണ് ബോസ് ആഗ്രഹിച്ചത്. നരവംശശാസ്ത്രത്തിന്റെ എല്ലാമേഖലകളിലും ബോസിനു താത്പര്യമുണ്ടായിരുന്നു. പുരാവസ്തുവിജ്ഞാനീയമൊഴിച്ചുള്ള എല്ലാമേഖലകളിലും ഇദ്ദേഹം ഫീൽഡ്വർക്ക് നടത്തിയിട്ടുണ്ട്. 1899 മുതൽ 1937 വരെ ബോസ് കൊളംബിയ സർവകലാശാലയിൽ പ്രൊഫസറായിരുന്നു. ആധുനികനരവംശശാസ്ത്രത്തെ നിർവചിച്ചത് ഫ്രാൻസ് ബോസാണെന്നു പറയാം. 20-ാം ശ.-ത്തിലെ പ്രശസ്തമായ മിക്കവാറുമെല്ലാ അമേരിക്കൻ നരവംശശാസ്ത്രജ്ഞരും ഇദ്ദേഹത്തിന്റെ വിദ്യാർഥികളാണ്. ആൽഫ്രഡ് ക്രോബർ (Alfred Kroeber), റൂത്ത് ബെന്ഡിക് (Ruth Bendeict), മാർഗരറ്റ് മീഡ് (Margaret Mead) തുടങ്ങിയവർ ഇക്കൂട്ടത്തിൽപ്പെടുന്നു. വംശീയവും പരിണാമവാദപരവുമായ സിദ്ധാന്തങ്ങളെ ബോസ് നിരാകരിച്ചു. മനുഷ്യർക്കിടയിലെ ജനിതകവ്യത്യാസങ്ങളുപയോഗിച്ചുകൊണ്ട് സാംസ്കാരിക വ്യത്യാസങ്ങളെ വിശദീകരിക്കാനാവില്ലെന്ന് ബോസ് സിദ്ധാന്തിച്ചു. മൊത്തം മനുഷ്യർക്കും ബാധകമായ സിദ്ധാന്തങ്ങൾ ആവിഷ്കരിക്കുന്നതിനുപകരം സവിശേഷസമൂഹങ്ങളുടെ ചരിത്രവും സംസ്കാരവും അപഗ്രഥിക്കാനാണ് ബോസ് ശ്രമിച്ചത്. ബോസിന്റെ സൈദ്ധാന്തികസമീപനം ചരിത്രപരമായ സവിശേഷവാദം എന്നറിയപ്പെടുന്നു. പില്ക്കാലത്ത് വികസിച്ച സാംസ്കാരിക ആപേക്ഷികതാവാദ(Cultural relativism)ത്തിന് പ്രേരകമായത് ഈ സമീപനമാണ്. ബോസിന്റെ സമകാലികരായിരുന്ന മിക്ക യൂറോപ്യൻ നരവംശശാസ്ത്രജ്ഞരും ഫ്രഞ്ച് സാമൂഹികശാസ്ത്രജ്ഞനായ എമിലി ദുർക്കൈമിന്റെ സിദ്ധാന്തങ്ങളെയായിരുന്നു ആസ്പദമാക്കിയിരുന്നത്. ബ്രിട്ടീഷ് നരവംശശാസ്ത്രജ്ഞരായിരുന്ന ബ്രോനിസ്ലാവ് മലിനോവ്സ്കിയും (Broni-slaw Malinowski) എ.ആർ. റാഡ്ക്ളിഫ് ബ്രൗണും (A.R.Radcliff Brown) മുഖ്യമായും ആശ്രയിച്ചത് ദുർക്കൈമിന്റെ സിദ്ധാന്തങ്ങളെയായിരുന്നു. ഈ സമീപനമാണ് ഘടനാപരമായ പ്രയോജനവാദം അഥവാ പ്രയോജനവാദം എന്നറിയപ്പെടുന്നത്. 1950-കളിൽ ഫ്രഞ്ച് നരവംശശാസ്ത്രജ്ഞനായ ]ക്ളോഡ് ലെവി-സ്ട്രോസ്] വികസിപ്പിച്ച സിദ്ധാന്തം ഘടനാവാദം എന്നറിയപ്പെടുന്നു. ഫ്രഞ്ച് സാമൂഹികശാസ്ത്രജ്ഞനായ ദുർക്കൈമിന്റെയും അദ്ദേഹത്തിന്റെ സഹപ്രവർത്തകനും നരവംശശാസ്ത്രജ്ഞനുമായിരുന്ന [[മാർസൽ മോസി(Marcel Mauss)ന്റെയും ആശയങ്ങൾ ലെവിസ്ട്രോസിനെ ഗണ്യമായി സ്വാധീനിച്ചിട്ടുണ്ട്. മിത്തുകൾ, അനുഷ്ഠാനം, ഭാഷ എന്നിവയിലന്തർലീനമായ സാംസ്കാരികമാതൃകകൾ, മനുഷ്യമനസ്സിന്റെ അടിസ്ഥാനഘടനകളിൽ മുദ്രിതമാണെന്ന് ലെവിസ്ട്രോസ് സിദ്ധാന്തിച്ചു. വസ്തുക്കളെ ദ്വന്ദ്വങ്ങളായി വിഭജിക്കുകയെന്നത് മനുഷ്യമനസ്സിന്റെ സാർവത്രിക പ്രവണതയാണെന്ന് ലെവിസ്ട്രോസ് സിദ്ധാന്തിക്കുന്നു. പകൽ/രാത്രി, കറുപ്പ്/വെളുപ്പ്, സ്ത്രീ/പുരുഷൻ എന്നിങ്ങനെയാണ് ദ്വന്ദ്വങ്ങൾ. ഇത്തരം അടിസ്ഥാന പരികല്പനാമാതൃകകൾ സംസ്കാരങ്ങളിലൂടെ കൂടുതൽ വിശദമാക്കപ്പെടുകയാണ് ചെയ്യുന്നത്. പല സമൂഹങ്ങളും പരസ്പരവിരുദ്ധവും പരസ്പരപൂരകവുമായ സംഘങ്ങളായി സങ്കല്പിക്കുകയും ഓരോ സംഘത്തിനും ഒരു പൊതുപൂർവികനുണ്ടെന്നു വിശ്വസിക്കുകയും ചെയ്യുന്നു. ഈ സംഘങ്ങൾ പല ആചാരങ്ങളും പങ്കുവയ്ക്കുന്നുണ്ട്.
സാംസ്കാരിക ഭൗതികവാദം/സാംസ്കാരിക പരിസ്ഥിതിവാദം. 1960-കളിൽ അമേരിക്കൻ നരവംശശാസ്ത്രജ്ഞരായ ജൂലിയൻ സ്റ്റിവാർഡും റോയിറാപ്പപോർട്ടും (Roy Rappaport) മാർവിൻ ഹാരിസും (Marvin Harris) സംസ്കാരവും സാമൂഹിക സംഘടനകളും ജനതയുടെ സാങ്കേതികവിദ്യ, സമ്പദ്ശാസ്ത്രം, പരിസ്ഥിതി എന്നിവയുമായി എങ്ങനെ ബന്ധപ്പെട്ടിരിക്കുന്നുവെന്ന പഠനങ്ങൾ ആവിഷ്കരിച്ചു. സംസ്കാരത്തെയും സമൂഹത്തെയും മനസ്സിലാക്കുന്നതിന് സാമ്പത്തിക-പാരിസ്ഥിതിക സിദ്ധാന്തങ്ങൾ പ്രയോഗിക്കുന്ന രീതിയെയാണ് സാംസ്കാരിക ഭൗതികവാദം അഥവാ സാംസ്കാരിക-പരിസ്ഥിതിവാദം എന്നു പറയുന്നത്. പശുവിനെ 'പവിത്ര'മായി കാണുന്ന ഇന്ത്യയിലെ മതസമീപനത്തെക്കുറിച്ച് വിശദമായി പഠിച്ച മാർവിൻ ഹാരീസിന്റെ നിരീക്ഷണങ്ങൾ ശ്രദ്ധേയമാണ്.
1970-കളിൽ അമേരിക്കൻ നരവംശശാസ്ത്രജ്ഞനായ ക്ലിഫോർഡ് ഗീർട്ടസും ബ്രിട്ടീഷ് നരവംശശാസ്ത്രജ്ഞനായ വിക്ടർ ടേർണറും സാമ്പത്തികവും പാരിസ്ഥിതികവുമായ വിശദീകരണങ്ങളെ നിരാകരിച്ചു. ജനങ്ങളുടെ സാംസ്കാരിക ജീവിതത്തിന്റെ സവിശേഷതകളെ സാമ്പത്തിക-പാരിസ്ഥിതികഘടകങ്ങളിലൂടെ മനസ്സിലാക്കാനാവില്ലെന്ന് ഇവർ വാദിച്ചു. സവിശേഷമായ സാംസ്കാരിക പ്രതീകങ്ങൾക്കും ആചാരങ്ങൾക്കും നിർദിഷ്ട സംസ്കാരങ്ങളിലുള്ള അർഥമെന്താണെന്നാണ് ഇവർ അന്വേഷിച്ചത്. ഈ രീതി പ്രതീകാത്മക നരവംശശാസ്ത്രം എന്നാണറിയപ്പെടുന്നത്. സമൂഹത്തിലെ ഏതെങ്കിലുമൊരു പ്രധാന ആചാരത്തെയോ പ്രതീകത്തെയോ വിശദമായി പഠനവിധേയമാക്കുന്ന രീതിയാണിവരുടേത്. ഒരു പ്രതീകം അഥവാ ആചാരം മുഴുവൻ സംസ്കാരത്തെയും എങ്ങനെ പ്രതീഫലിപ്പിക്കുന്നു എന്നാണിവർ സിദ്ധാന്തിക്കുന്നത്. ഇന്തോനേഷ്യയിലെ ബാലിജനതയുടെ പരമ്പരാഗത ആചാരമായ കോഴിപ്പോരിനെക്കുറിച്ചുള്ള പഠനത്തിലൂടെ ബാലിജനതയുടെ സംസ്കാരത്തെ അപഗ്രഥിക്കാമെന്നാണ് ക്ലിഫോർഡ് ഗീർട്ട്സ് സിദ്ധാന്തിക്കുന്നത്.
1990-കളോടെ നരവംശശാസ്ത്രം അതിവിപുലമായ ഒരു വിജ്ഞാനമേഖലയായി വികസിച്ചു. ബോധപഠന വിദ്യാഭ്യാസം, പരിസ്ഥിതി, ഫെമിനിസം, സിനിമ, ഫോട്ടോഗ്രാഫി, മ്യൂസിയം, പോഷകാഹാരം, കൃഷി, രാഷ്ട്രീയം, നിയമം, മനശ്ശാസ്ത്രം, നാഗരിക പ്രശ്നങ്ങൾ, തൊഴിൽ എന്നിങ്ങനെ അസംഖ്യം വിഷയങ്ങളെ നരവംശശാസ്ത്രത്തിന്റെ പരിധിയിൽ ഉൾപ്പെടുത്താൻ അമേരിക്കൻ ആന്ത്രോപ്പോളജിക്കൽ അസ്സോസിയേഷൻ തയ്യാറായിട്ടുണ്ട്.
ലൗറി ക്രോസിങ് (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു നഗരമാണ് ലൗറി ക്രോസിങ്. 2010ലെ സെൻസസ് പ്രകാരം നഗരത്തിൽ 1,711 പേർ വസിക്കുന്നു.
ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 2.8 sqmi ആണ്. ഇതു മൊത്തം കരപ്രദേശമാണ്.
അവലംബം
വർഗ്ഗം:ടെക്സസിലെ പട്ടണങ്ങൾ
ഇമാം അത്വാഅ് ബ്‌നു അബീറബാഹ
അബൂമുഹമ്മദ് അത്വാഅ് ക്ര്‌സ്തു വർഷം 647ൽ സ്വഫ്‌വാനിന്റെ മകനായി ജനിച്ചു. കർമശാസ്ത്ര പണ്ഡിതനും ഹദീസ് പണ്ഡിതനുമായിരുന്നു. ആകാലത്തെ അറിയപ്പെട്ട മുഫ്തിയും ആയിരുന്നു.മക്കയിൽ വളരുകയും മക്കയിലെ പണ്ഡിതൻമാരിൽ നിന്ന് കർമശാസ്ത്രവും ഹദീസും പഠിക്കുകയും ചെയ്തു. ഹിജ്‌റ 114(ക്രസ്തുവർഷം 732ൽ) മരിച്ചു.
ഹദീസിലുള്ള പാണ്ഡിത്യം
ആയിശ ബീവിയിൽ നിന്നും അബൂഹുറൈറയിൽ നിന്നും ഉമ്മുസലമയിൽ നിന്നും ഉമ്മുഹാനിഇൽ നിന്നും ഇബ്‌നു അബ്ബാസിൽ നിന്നും അബ്ദുള്ളയുടെ മകൻ ഉമറിൽ നിന്നും ജാബിറിന്റെ മകൻ സുബൈറിൽ നിന്നും മുആവിയയിൽ നിന്നും അബീ സഈദിൽ നിന്നും താബിഈങ്ങളിൽ നിന്നുള്ള ഉബൈദിന്റെ മകൻ ഉമൈറിൽ നിന്നും മുജാഹിദിൽ നിന്നും ഉർവയുടെ മകൻ ഹനീഫയിൽ നിന്നും ഹദീസ് റിപ്പോർട്ട് ചെയ്തിട്ടുണ്ട്
അത്വാഅ്ബ്‌നു അബീറബാഹയിൽ നിന്നും ഹദീസ് റിപ്പോർട്ട് ചെയ്തവർ
അവ്‌സാഈയും ഇബ്‌നു ജൂറൈജും അബൂഹനീഫയും ലൈസും അത്വാഇൽ നിന് ഹദീസ് പഠിച്ചിട്ടുണ്ട്. മുജാഹിദിന്റെ മകൻ ജബ്‌റും അബൂ ഇസ്ഹാകു സുബൈഇയും അംറിന്റെ മകൻ ദീനാറും കതാദയും അംറിന്റെ മകൻ ശുഐബും അഹ്മശും അയ്യൂബു സിഹ്തിയാനിയും യഹ്യയുടെ മകൻ അബീ കസീറും ഹദീസ് റിപ്പോർട്ട് ചൈതിട്ടുണ്ട്.
അവലംബം
വർഗ്ഗം:730-കളിൽ മരിച്ചവർ വർഗ്ഗം:650-കളിൽ ജനിച്ചവർ
മേത്തൻ മണി
തിരുവനന്തപുരത്ത് പത്മനാഭസ്വാമി ക്ഷേത്രത്തിനു മുൻഭാഗത്തുള്ള പുത്തൻമാളിക കൊട്ടാര സമുച്ചയത്തിന്റെ ഭാഗമായി സ്ഥാപിച്ചിട്ടുള്ള നാഴികമണിയാണ് മേത്തൻമണി.
ചരിത്രം
1840ൽ അന്നത്തെ രാജാവായിരുന്ന സ്വാതി തിരുനാളിന്റെ ഭരണകാലത്ത് തിരുവനന്തപുരം വാനനിരീക്ഷണകേന്ദ്രത്തിന്റെ സ്ഥാപക ഡയറക്ടർ ആയിരുന്ന ജോൺ കാൽഡിക്കോട്ട് മദിരാശിയിലെ ചിന്നപട്ടണത്തു നിന്നും രണ്ടു വലിയ നാഴിക മണികൾ വാങ്ങി. അതിലൊന്ന് അന്നത്തെ തിരുവിതാംകൂറിന്റെ ആസ്ഥാനമായിരുന്ന പത്മനാഭപുരം കൊട്ടാരത്തിലും (തമിഴ്‌നാട്ടിലെ തക്കലയ്ക്കടുത്തു) മറ്റൊന്ന് തിരുവനന്തപുരത്ത് പത്മനാഭ ക്ഷേത്രത്തിലും സ്ഥാപിച്ചു. പദ്മതീർത്ഥത്തിന് തെക്ക് ഭാഗത്തെ നെടുനീളത്തിലുള്ള ഇരുനില മാളികയാണ് കരുവേലപ്പുര എന്ന പഴയ സെക്രട്ടറിയേറ്റ്. അതിലാണ് സ്വാതി തിരുനാളിന്റെ കാലത്ത് സ്ഥാപിച്ച മേത്തൻമണി. ടിപ്പു സുൽത്താന്റെ ആക്രമണത്തെ തിരുവിതാംകൂർ ചെറുത്തുനിന്നതിനെ പ്രതീകവത്കരിച്ചാണ് മേത്തൻ മണി സ്ഥാപിക്കപ്പെട്ടതെന്ന് വിശ്വസിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:തിരുവനന്തപുരത്തെ ചരിത്രസ്മാരകങ്ങൾ
ബട്രാച്ചോടോക്സിൻ
അത്യന്തം മാരകമായ ഒരു വിഷം ആണ് ബട്രാച്ചോടോക്സിൻ. ഹൃദയം നാഡികൾ എന്നിവയെ ബാധിക്കുന്ന പ്രകൃത്യാ ഉള്ള മാരക വിഷം ആണ് ഇവ. ഈ വിഷം ഒരു ഗ്രാം 15000 മനുഷ്യരെ കൊല്ലാൻ പര്യാപ്തമാണ്.
അവലംബം
വർഗ്ഗം:വിഷങ്ങൾ
ചെറു ഊരം
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:അധിനിവേശസസ്യങ്ങൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ
സിസിഫസ് പുരാണം
1942-ൽ ആൽബേർ കാമു എഴുതിയ ധാർശനിക ഉപന്യാസങ്ങളാണ് സിസിഫസ് പുരാണം
വർഗ്ഗം:ഗ്രന്ഥങ്ങൾ
എം.എം. സുന്ദരം
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു '''എം.എം. സുന്ദരം'''. ദേവികുളം ദ്വയാംഗ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. ഐ.എൻ.ടി.യു.സി.യിൽക്കൂടി രാഷ്ട്രീയത്തിൽ എത്തിയ സുന്ദരം തോട്ടം തൊഴിലാളികളുടെ ഇടയിൽ പ്രവർത്തിച്ചു, പിന്നീട് അദ്ദേഹം എഐടിയുസിയിൽ ചേർന്നു. എ.ഐ.ടി.യു.സി. സെൻട്രൽ കൗൺസിൽ അംഗം, സി.പി.ഐ.യുടെ കോട്ടയം ജില്ല കമ്മിറ്റി എക്സിക്യൂട്ടിവ് അംഗം എന്നീ നിലകളിലും പ്രവർത്തിച്ചു. 1956-ൽ കമ്മ്യൂണിസ്റ്റ് പാർട്ടിയിൽ അംഗമായ സുന്ദരം 1971 നവംബർ 26ന് അന്തരിച്ചു.
അവലംബം
വർഗ്ഗം:1931-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1971-ൽ മരിച്ചവർ വർഗ്ഗം:നവംബർ 26-ന് മരിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ
തീരങ്ങൾ
രാജീവ്നാഥ് സംവിധാനം ചെയ്ത് 1978-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് തീരങ്ങൾ. ജയഭാരതി, കെപിഎസി ലളിത, എം ജി സോമൻ, നെല്ലിക്കോട് ഭാസ്കരൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. പി കെ ശിവദാസും വി കെ ശശിധരനും ചേർന്നാണ് ചിത്രത്തിന് സംഗീതം നൽകിയിരിക്കുന്നത്.
ഗാനങ്ങൾ
പി.കെ.ശിവദാസും വി.കെ.ശശിധരനും ചേർന്ന് സംഗീതസംവിധാനം നിർവഹിച്ച ഈ വരികൾ എഴുതിയത് ഏറ്റുമാനൂർ സോമദാസനാണ്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:രാജീവ് നാഥ് സംവിധാനം ചെയ്ത ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:സോമൻ-ജയഭാരതി ജോഡി വർഗ്ഗം:ഹേമചന്ദ്രൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:രവികിരൺ ചിതസംയോജനം ചെയ്ത ചലച്ചിത്രങ്ങൾ
ഗൂഗിൾ വെബ്ബ് ടൂൾകിറ്റ്
ജാവ അധിഷ്ഠിതമായ അപ്ലിക്കേഷനുകളുടെ സങ്കീർണ്ണമായ ഫ്രണ്ട് എന്റ് നിർമ്മിക്കുന്നതിനായി ജാവാസ്ക്രിപ്റ്റ് അധിഷ്ഠിതമായി നിർമ്മിച്ച ഒരു കൂട്ടം ഓപ്പൺ സോഴ്സ് ടൂളുകളാണു ഗൂഗിൾ വെബ്ബ് ടൂൾകിറ്റ്. അപ്പാച്ചെ ലൈസൻസ് 2.0 ലൈസൻസിലാണു ഇത് പുറത്തിറക്കിയിരിക്കുന്നത്.
ചരിത്രം
ജിഡബ്ല്യൂടി(GWT) പതിപ്പ് 1.0 ആർസി 1 2006 മെയ് 16-ന് പുറത്തിറങ്ങി. 2006-ലെ ജാവ വൺ കോൺഫറൻസിൽ ഗൂഗിൾ ജിഡബ്ല്യൂടി പ്രഖ്യാപിച്ചു. 2010 ഓഗസ്റ്റിൽ, ഗൂഗിൾ ഇൻസ്‌റ്റന്റിയേഷൻസിനെ ഏറ്റെടുത്തു, എക്ലിപ്‌സ് ജാവ ഡെവലപ്പർ ടൂളുകളിൽ ശ്രദ്ധ കേന്ദ്രീകരിക്കുന്നതിന് പേരുകേട്ടതാണ് ഈ കമ്പനി. ജിഡബ്ല്യുടി ഡിസൈനർ ഉൾപ്പെടെ, അത് ഇപ്പോൾ എക്ലിപ്‌സിനായുള്ള ഗൂഗിൾ പ്ലഗിനുമായി സംയോജിപ്പിച്ചിരിക്കുന്നു.
അവലംബം
വർഗ്ഗം:ജാവാസ്ക്രിപ്റ്റ് ലൈബ്രറികൾ
ഹെഗ്ര
മദായിൻ സ്വാലിഹ്
കുടമാളൂർ
കേരളത്തിലെ കോട്ടയം ജില്ലയിലെ ഒരു ഗ്രാമം ആണ് കുടമാളൂർ. മിനുക്ക് വേഷങ്ങളിലും കേമനായിരുന്നു കേൾവികേട്ട കഥകളി നടൻ കലാമണ്ഡലം കുടമാളൂർ കരുണാകരൻ നായരുടെ നമത്തിലും ഭാരതത്തിലെ ആദ്യ വനിത വിശുദ്ധയായ അൽഫോൻസാമ്മയുടെ നാമത്തിലും കുടമാളൂർ ഗ്രാമം പ്രസിദ്ധമാണ്. കുടമാളൂരിലെ അൽഫോൻസാമ്മയുടെ ജന്മഗൃഹമായ മുട്ടത്തു പാടം വീട്, അൽഫോൺസാമ്മയെ ജ്ഞാനസ്നാനം നടത്തിയ സെന്റ് മേരീസ് ഫെറോന പള്ളി തുടങ്ങിയവ ഇവിടത്തെ പ്രശസ്തമായ തീർത്ഥാടനകേന്ദ്രമാണ്.
സെന്റ്‌ മേരീസ് ഫൊറോനാ പള്ളി
വിശുദ്ധ അൽഫോൻസാമ്മയുടെ ജ്ഞാനസ്നാനം നടത്തിയ ദേവാലയതമാണ് കുടമാളൂർ ഉള്ള സെന്റ് മേരീസ് ഫെറോന പള്ളി. കോട്ടയം ജില്ലയിലെ ചങ്ങനാശ്ശേരി സീറോ മലബാർ കത്തോലിക്കാ അതിരൂപതയിൽ ആണ് കുടമാളൂർ ഇടവകയിൽ ദേവാലയം.
അവലംബം
വർഗ്ഗം:കോട്ടയം ജില്ലയിലെ ഗ്രാമങ്ങൾ
പ്രോടിവിൻ
പ്രോടിവിൻ, അമേരിക്കൻ ഐക്യനാടുകളിലെ അയോവ സംസ്ഥാനത്ത് ചിക്കാസോ, ഹോവാർഡ് കൌണ്ടികളിലായി സ്ഥിതിചെയ്യുന്ന ഒരു പട്ടണമാണ്. 2010 ലെ യു.എസ്. സെൻസസിൽ ഈ പട്ടണത്തിലെ ജനസംഖ്യ 283 ആയിരുന്നു. ചെക് റിപ്പബ്ലിക്കിന്റെ തെക്കുഭാഗത്തുള്ള ബൊഹീമിയൻ പട്ടണമായ പ്രോടിവിൻ പട്ടണത്തെ അനുസ്മരിച്ച് ആദ്യകാലനിവാസികൾ ഈ പട്ടണത്തിനു പേര് നൽകി. മൈക്കൽ ലെൻസിങ് ആണ് ഇപ്പോഴത്തെ പ്രോടിവിനിലെ മേയർ.
ചരിത്രം
ആദ്യ ചെക്ക് കുടിയേറ്റക്കാർ 1855 ൽ എത്തിച്ചേരുകയും ഇവിടുത്തെ ഭൂപ്രകൃതി തങ്ങളുടെ സ്വദേശത്തെ ഓർമ്മിപ്പിച്ചതിനാൽ  അവർ ഈ പ്രദേശത്തു കുടിയേറ്റമുറപ്പിക്കുകയും ചെയ്തു. കുടിയേറ്റക്കാരിൽ ബഹുഭൂരിപക്ഷവും കത്തോലിക്കരായിരുന്നതിനാൽ 1878 ൽ അവർ സ്വന്തമായി ദേവാലയം നിർമ്മിക്കുകയും അത് പട്ടണത്തിലെ ആദ്യത്തെ കെട്ടിടമായി മാറുകയും ചെയ്തു.
യത്തീം (ചലച്ചിത്രം)
എം. കൃഷ്ണൻ നായർ സംവിധാനം ചെയ്ത് ടി.ഇ. വാസുദേവൻ നിർമ്മിച്ച് മൊയ്ദു പടിയത്ത് തിരക്കഥയൊരുക്കിയ 1977 ലെ ഇന്ത്യൻ മലയാളം ചിത്രമാണ്യത്തീം. ചിത്രത്തിൽ ഷീല, കെ പി ഉമ്മർ, സുധീർ, വിധുബാല, അദൂർ ഭാസി, തിക്കുറിശ്ശി സുകുമാരൻ നായർ, കോട്ടയം ശാന്ത എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിൽ പി ഭാസ്കരൻ എഴുതിയ ഗാനങ്ങൾക്ക് സംഗീതം നൽകിയത് എം.എസ്. ബാബുരാജാണ്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ വർഗ്ഗം:മൊയ്തു പടിയത്ത് കഥയെഴുതിയ ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ഭാസി-ബഹദൂർ ജോഡി വർഗ്ഗം:കാർത്തികേയൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:സത്താർ അഭിനയിച്ച മലയാള ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
ടോമിയോക്ക സിൽക്ക് മിൽ
ജപ്പാനിലെ ഏറ്റവും പഴക്കം ചെന്ന ആധുനിക സിൽക്ക് റീലിംഗ് ഫാക്ടറിയാണ് ടോമിയോക്ക സിൽക്ക് മിൽ. 1872 ൽ സർക്കാരാണ് ഈ മില്ല് നിർമ്മിച്ചത്. ഫ്രാൻസിൽനിന്നും വന്ന ആധുനിക സിൽക്ക് റീലിംഗ് സാങ്കേതികവിദ്യ ജപ്പാനിൽ അവതരിപ്പിക്കുന്നതിനാണീ മില്ല് നിർമ്മിച്ചത്. ഇന്ന് ഈ ഫാക്ടറി ഒരു ചരിത്രസ്മാരകമായാണ് സർക്കാർ സൂക്ഷിക്കുന്നത്. ജപ്പാനിലെ ഗുനെമ പെർഫ്ക്ചറിലെ ഓൾഡ് സിറ്റി ഓഫ് ടോമിയോക്കയിലാണ് ഈ മില്ല് സ്ഥിതിചെയ്യുന്നത്. തലസ്ഥാനമായ ടോക്കിയോക്ക് 100 കിലോമീറ്റർ വടക്ക് പടിഞ്ഞാറായാണ് ഈ സ്ഥലം സ്ഥിതിചെയ്യുന്നത്. ഈ മില്ല് യുനെസ്കോ ലോകപൈതൃകസ്ഥാനങ്ങളുടെ പട്ടികയിൽ പെടുത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജപ്പാനിലെ ലോകപൈതൃകകേന്ദ്രങ്ങൾ
കേന്ദ്ര സാഹിത്യ അക്കാദമി പുരസ്കാരം 2014
കേന്ദ്ര സാഹിത്യ അക്കാദമി പുരസ്കാരം 2014
22 ഭാഷകളിലെ പുരസ്‌കാരങ്ങൾ പ്രഖ്യാപിച്ചപ്പോൾ കവിതാ വിഭാഗത്തിനാണ്‌ മുൻതൂക്കം- എട്ടെണ്ണം. അഞ്ചു നോവലുകളും മൂന്നു വീതം ഉപന്യാസങ്ങളും ചെറുകഥാ സമാഹാരങ്ങളും ഒന്നു വീതം സാഹിത്യ നിരൂപണം, നാടകം, ആത്മകഥ എന്നിവയാണു മറ്റു പുരസ്‌കാരങ്ങൾ നേടിയത്‌.
കേന്ദ്ര സാഹിത്യ അക്കാദമി യുവ പുരസ്കാരം 2014
2014 ൽ ദോഗ്രി, കശ്മീരി, സിന്ധി ഭാഷകൾക്ക് പുരസ്കാരമുണ്ടായിരുന്നില്ല.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം വർഗ്ഗം:2014
കാട്ടുനാരകം
രണ്ടര മീറ്റർ വരെ ഉയരത്തിൽ വളരുന്ന മുള്ളുകളുള്ള ഒരു വലിയ കുറ്റിച്ചെടിയാണ് കാട്ടുനാരകം. . പലവിധ ഔഷധമൂല്യങ്ങളുള്ള ഒരു ചെടിയാണിത്. ഫ്ലോറിദയിൽ ഇത് ഒരു അലങ്കാരസസ്യമായി വളർത്തിവരുന്നു. കമ്പുനട്ടോ വിത്തുവഴിയോ പ്രജനനം നടത്താം.
കുരുവിൽനിന്നു കിട്ടുന്ന എണ്ണ പഴക്കം ചെന്ന വാതത്തിനും, പക്ഷപാതത്തിന്നും ഉപയോഗിക്കുവാൻ നല്ലതാകുന്നു. കൊങ്കണ രാജ്യത്തു ഇല പിഴിഞ്ഞു എടുക്കുന്ന നീർ പക്ഷപാതത്തിനു കുഴമ്പ് ഉണ്ടാക്കാനുപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നാരകങ്ങൾ
ആഷിഖ്വി 2
ആദിത്യ റോയ് കപൂർ, ശ്രദ്ധ കപൂർ എന്നിവർ പ്രധാന വേഷങ്ങളിൽ അഭിനയിച്ച് 2013 ൽ പുറത്തിറങ്ങിയ ഹിന്ദി ചലച്ചിത്രമാണ് ആഷിഖ്വി 2.മോഹിത് സുരിയാണു ഈ ചിത്രത്തിന്റെ സംവിധായകൻ. 1990ൽ പുറത്തിറങിയ ആഷിഖ്വി എന്ന സൂപ്പർഹിറ്റ് സിനിമയുടെ രണ്ടാം ഭാഗമാണ് ഇത്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ഭൗമശാസ്ത്രപഠനകേന്ദ്രം
ഭൂമിയുമായി ബന്ധപ്പെട്ട ശാസ്ത്രീയ പ്രശ്നങ്ങൾ സമഗ്രതയോടെ പഠിക്കാൻ കേരളസർക്കാർ 1978ൽ തിരുവനന്തപുരത്തു്സ്ഥാപിച്ച ഗവേഷണസ്ഥാപനമാണ് ഭൗമ ശാസ്ത്ര പഠനകേന്ദ്രം (Centre for Earth Science Studies). സി. അച്ചുതമേനോൻ മുഖ്യമന്ത്രിയായിരുന്ന കാലത്തു് രൂപപ്പെടുത്തിയ ശാസ്ത്രസാങ്കേതിക പോളിസിയുടെ ഭാഗമായി തുടങ്ങിയ പല ഗവേഷണസ്ഥാപനങ്ങളിൽ ഒന്നാണിത്. തൃശൂരിൽ പീച്ചിയിലുള്ള കേരള വനം ഗവേഷണസ്ഥാപനം (Kerala Forest Research Institute), കോഴിക്കോടുള്ള ജലവിഭവ വികസന വിനിയോഗ കേന്ദ്രം (Centre for Water Resources Development and management), തിരുവനന്തപുരത്തു് പാലോടുള്ള ട്രോപ്പിക്കൽ ബൊട്ടാനിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട് (Tropical Botanical Garden and Research Institute) എന്നിവയാണു് മറ്റുള്ളവ. ജിയോളജിക്കൽ സർവ്വേയുടെ ഡയറക്‌ടർ ജനറലായി വിരമിച്ച പ്രൊഫ. സി. കരുണാകരന്റെ നേതൃത്വത്തിലാണു് ഇതു് സ്ഥാപിക്കപ്പെട്ടതു്. ആകാശം, കടൽ, കര, ഭൗമ വിഭവങ്ങൾ, രാസപ്രക്രിയകൾ തുടങ്ങിയവ പഠിക്കാൻ പ്രത്യേക വിഭാഗങ്ങൾ ഈ സ്ഥാപനത്തിലുണ്ട്. കേരളസർക്കാരിന്റെ ശാസ്ത്രസാങ്കേതിക പരിസ്ഥിതി കൗൺസിലിന്റെ കീഴിൽ ഇപ്പോൾ പ്രവർത്തിച്ചുവരുന്നു. ഭൗമശാസ്ത്രപഠനകേന്ദ്രം (സെസ്സ്) ഏറ്റെടുക്കുന്ന കാര്യം കേന്ദ്രഭൗമശാസ്ത്രമന്ത്രാലയം ആലോചിക്കുന്നതായി കേന്ദ്ര മന്ത്രി അശ്വിനികുമാർ ലോക്സ‌ഭയിൽ വെളിപ്പെടുത്തിയിരുന്നു.
പുറം കണ്ണികൾ
വർഗ്ഗം:കേരളത്തിലെ ശാസ്ത്ര പഠന കേന്ദ്രങ്ങൾ
മരിയാൻ
സുഡാനിൽ കഥ നടക്കുന്നതായി സങ്കൽപ്പിക്കുന്ന ചിത്രം ആഫ്രിക്കയിലെ നമീബിയ, ലൈബിരിയ തുടങ്ങിയ സ്ഥലങ്ങളായി ചിത്രീകരിച്ചിരിക്കുന്നു. വാൻകുവർ അന്താരാഷ്ട്രചലച്ചിത്രമേളയിലേക്ക് ഈ ചിത്രം തെരഞ്ഞെടുക്കപ്പെട്ടിരുന്നു.
കഥ
സുഡാനിലെ എണ്ണക്കമ്പനിയിൽ ജോലി ചെയ്യുന്ന മരിയാൻ നാട്ടിലേക്കുള്ള യാത്രയിൽ ആഫ്രിക്കൻ കൊള്ളക്കാരുടെ പിടിയിൽ അകപ്പെടുന്നതാണ് ചിത്രത്തിന്റെ ഇതിവൃത്തം.
ഴാക്ക് ദെറിദ
ഴാക്ക് ദെറിദ (അല്ലങ്കിൽ ജാക്കി എലി ദെറിദ; ജൂലൈ 15, 1930 – ഒക്ടോബർ 9, 2004) അൾജീരിയൻ വംശജനായ ഒരു ഫ്രഞ്ച് തത്ത്വജ്ഞാനിയാണ്. അപനിർമ്മാണവാദം എന്ന ചിഹ്നശാസ്ത്ര രീതി രൂപം നൽകിയതിലൂടെയാണ് ദെറിദ ശ്രദ്ധേയനായത്. അപനിർമ്മാണവാദം അദ്ദേഹത്തിന്റെ നിരവധി ഉപന്യാസങ്ങളിൽ ചർച്ച ചെയ്യുകയും അവ തത്ത്വജ്ഞാനത്തിന്റെ പശ്ചാതലത്തിൽ വികസിപ്പിക്കുകയും ചെയ്തു. ഉത്തരഘടനാവാദം,ഉത്തരാധുനിക തത്ത്വജ്ഞാനം തുടങ്ങിയ വിജ്ഞാനീയങ്ങളുമായി അദ്ദേഹത്തിന്റെ ആശയം ബന്ധപ്പെട്ട് നിൽക്കുന്നു.
40-ൽ അധികം ഗ്രന്ഥങ്ങളും നുറുകണക്കിന് പ്രബന്ധങ്ങളും നിരവധി പ്രസംഗങ്ങളും ദെറിദയുടേതായുണ്ട്. തത്വചിന്ത,നിയമം,സാഹിത്യം,നരവംശശാസ്ത്രം,ഹിസ്റ്റോറിയോഗ്രാഫി തുടങ്ങിയ മാനവീക സാമൂഹ്യ ശാസ്ത്രങ്ങളിൽ ദെറിദയുടെ സ്വാധീനം വളരെ വലുതാണ്.
ദെറിദയുടെ പിൽക്കാല കൃതികളിൽ കൂടുതലും പ്രതിപാദിക്കപ്പെട്ടത് ധാർമ്മിക, രാഷ്ട്രീയ വിഷയങ്ങളായിരുന്നു. സ്‌പീച് ആൻഡ് ഫിനോമിന (1967) യെ ആണ് പല നിരുപകരും അദ്ദേഹത്തിന്റെ പ്രധാനപ്പെട്ട കൃതിയായി കണക്കാക്കുന്നത്. വേറെ ചിലർ ഗ്രാമറ്റോളജി (1967) എന്ന കൃതിയും മറ്റു ചിലർ റൈറ്റിങ് ആൻഡ് ഡിഫറൻസ് (1967) എന്ന കൃതിയും പ്രധാനപ്പെട്ടതായി കരുതുമ്പോൾ ഇനിയും ചിലർ മാർജിൻസ്‌ ഓഫ് ഫിലോസഫി (1972) എന്ന കൃതി സുപ്രധാനമായ ഒന്നായി എണ്ണുന്നു. ഈ എഴുത്തുകളെല്ലാം നിരവധി രാഷ്ട്രീയ പ്രസ്ഥാനങ്ങളേയും പ്രവർത്തകരെയും സ്വാധീനിച്ചു. ചിന്തകൾ വലിയ പ്രഭാവം സൃഷ്ടിക്കുമ്പോഴും ദെറിദയുടെ കൃതികളിലെ തത്വശാസ്ത്ര സമീപനവും ദുർഗ്രാഹ്യതയും അദ്ദേഹത്തെ ഒരു വിവാദപുരുഷനുമാക്കി.
അവലംബം
വർഗ്ഗം:ഫ്രഞ്ച് ചിന്തകർ വർഗ്ഗം:ഘടനാവാദം വർഗ്ഗം:2004-ൽ മരിച്ചവർ
സെമിസോപോക്നോയ് ദ്വീപ്
സെമിസോപോക്നോയ് ദ്വീപ് അല്ലെങ്കിൽ ഉന്യാക് ദ്വീപ് (കാലഹരണപ്പെട്ട റഷ്യൻ: Семисопочной, ആധുനിക റഷ്യൻ: Семисопочный Semisopochny - "ഏഴു കുന്നുകളുള്ള"; Aleut: Unyax̂ ) അലാസ്കയിലെ പടിഞ്ഞാറൻ അല്യൂഷ്യൻ ദ്വീപുകളിലെ റാറ്റ് ദ്വീപസമൂഹത്തിൻറെ ഭാഗമാണ്. ഈ ദ്വീപ് ജനവാസമില്ലാത്തതും കടൽപ്പക്ഷികളുടെ ഒരു പ്രധാന കൂടുകെട്ടൽ പ്രദേശവുമാണ്. അഗ്നിപർവ്വതജന്യമായ ഈ ദ്വീപിൽ മൗണ്ട് സെർബറസ് ഉൾപ്പെടെ നിരവധി അഗ്നിപർവ്വതങ്ങൾ അടങ്ങിയിരിക്കുന്നു. 85.558 ചതുരശ്ര മൈൽ (221.59 ചതുരശ്ര കിലോമീറ്റർ) വിസ്തീർണ്ണമുള്ള ദ്വീപിന് ഏകദേശം 11 മൈൽ (18 കിലോമീറ്റർ) നീളവും 12 മൈൽ (20 കിലോമീറ്റർ) വീതിയും ഉണ്ട്.
വിജിലൻസ് ആന്റ് ആന്റി കറപ്ഷൻ ബ്യൂറോ, കേരളം
കേരള സർക്കാറിന്റെ കീഴിൽ പൊതുജന സേവകരുടെ അഴിമതിയും ക്രമക്കേടുകളും കണ്ടുപിടിക്കുന്നതിനും തടയുന്നതിനും കുറ്റക്കാരെ നിയമത്തിനു മുൻപിൽ കൊണ്ടുവരുന്നതിനും വേണ്ടി വിജിലൻസ് വകുപ്പിനു കീഴിൽ പ്രവർത്തിക്കുന്ന വിഭാഗമാണ് വിജിലൻസ് & ആന്റി കറപ്ഷ്ൻ ബ്യൂറോ. തിരുവനന്തപുരം പി.എം.ജി ജംഗ്‌ഷനു സമീപമാണ് വിജിലൻസ് & ആന്റി കറപ്ഷ്ൻ ബ്യൂറോയുടെ ആസ്ഥാനമായ വിജിലൻസ് ഡയറക്റ്ററേറ്റ് സ്ഥിതി ചെയ്യുന്നത്. 1964-ലാണ് ഇത് പ്രത്യേക വകുപ്പായി രൂപീകരിച്ചത്.
വകുപ്പിനെ കുറിച്ച്
വിജിലൻസ് ആന്റ് ആന്റി-കറപ്ഷൻ ബ്യൂറോ ആണ് സംസ്ഥാനത്ത് അഴിമതിയുമായി ബന്ധപ്പെട്ട കേസുകൾ കൈകാര്യം ചെയ്യുന്ന പ്രധാന ഏജൻസി. 1964 മുതൽ പ്രത്യേക വകുപ്പായി ഒരു ഡയറക്ടറുടെ കീഴിൽ അഴിമതി കേസുകൾ അന്വേഷിക്കുന്നതിനായി പോലീസ് വകുപ്പിലെ ഓഫീസർമാരുടെ സേവനം ഉപയോഗപ്പെടുത്തി പ്രവർത്തിച്ചുവരുന്നു. അഴിമതിക്കാരെ നിയമത്തിന് മുന്നിലെത്തിച്ച് കേരളത്തെ അഴിമതിരഹിത സംസ്ഥാനമാക്കുന്നതിനുള്ള നിരന്തരവും ഇടതടവില്ലാത്തതുമായ പ്രവർത്തനങ്ങൾ വിജിലൻസ് വകുപ്പ് ഉറപ്പാക്കുന്നു.
എ.ഡി.ജി.പി റാങ്കിലുള്ള ഒരു ഡയറക്ടറാണ് വിജിലൻസ് ആന്റ് ആന്റി-കറപ്ഷൻ ബ്യൂറോയുടെ തലവൻ. നിലവിലെ ഡയറക്ടറെ സഹായിക്കാനായി ഐ ജി റാങ്കു മുതൽ ഡി.ഐ.ജി. റാങ്കു വരെയുള്ള 4 പോലീസ് ഉദ്യോഗസ്ഥരുടെ അനുവദനീയ തസ്തികയുണ്ട്. എന്നാൽ നിലവിൽ ഡയറക്ടറെ സഹായിക്കാനായി ഒരു പോലീസ് ഇൻസ്‌പെക്ടർ ജനറൽ (ഐ.ജി) പ്രവർത്തിക്കുന്നു. ഭരണനിർവഹണ കാര്യങ്ങളിൽ ഡയറക്ടറെ സഹായിക്കുന്നതിനും ഇന്റലിജൻസ് ബ്രാഞ്ചുകളുടെ പ്രവർത്തനങ്ങൾക്ക് മേൽനോട്ടം വഹിക്കുന്നതിനുമായി ഒരു പോലീസ് സൂപ്രണ്ടും (ഇന്റലിജൻസ്), ഒരു ഡെപ്യൂട്ടി പോലീസ് സൂപ്രണ്ടും (എച്ച്.ക്യു) വും ഡയറക്ടറേറ്റിൽ പ്രവർത്തിക്കുന്നു.
കേരളത്തിലെ 14 ജില്ലകളിലായി വിജിലൻസ് യൂണിറ്റുകൾ പ്രവർത്തിക്കുന്നുണ്ട്. ഓരോ ജില്ലകളിലും ഓരോ പോലീസ് ഡെപ്യൂട്ടി സൂപ്രണ്ട് മാരുടെ കീഴിൽ വിജിലൻസ് യൂണിറ്റുകൾ പ്രവർത്തിക്കുന്നുണ്ട്. വിജിലൻസ് ഡിവൈഎസ്പി മാരെ സഹായിക്കുന്നതിനായി പോലീസ് ഇൻസ്പെക്ടർമാരും സബ് ഇൻസ്പെക്ടർമാരും അസിസ്റ്റൻറ് സബ് ഇൻസ്പെക്ടർമാരും സിവിൽ പോലീസ് ഓഫീസർമാരും ഉണ്ട്. വിജിലൻസ് യൂണിറ്റ് ഓഫീസുകൾക്ക് പോലീസ് സ്റ്റേഷനെ പോലെ അഴിമതി തടയൽ ആക്ട് പ്രകാരം കേസുകൾ രജിസ്റ്റർ ചെയ്തു അന്വേഷിക്കാൻ അധികാരമുണ്ട്. വിജിലൻസ് കേസുകളുടെ വിചാരണക്കായി പ്രത്യേകം വിജിലൻസ് കോടതികളും ട്രൈബ്യൂണലുകളും ഉണ്ട്. ഈ പ്രത്യേക കോടതികൾ വിജിലൻസ് കേസുകൾ മാത്രം വിചാരണ ചെയ്യുന്നു. വിജിലൻസ് കേസുകളുടെ ക്രൂസിക്യൂഷന് വേണ്ടി പ്രത്യേക പ്രോസിക്യൂട്ടർമാരും നിയമ ഉപദേശകരും വകുപ്പിൽ ഉണ്ട്.
കേരള പോലീസിൽ നിന്ന് ഡെപ്യൂട്ടേഷൻ വഴിയാണ് പോലീസ് ഉദ്യോഗസ്ഥരെ വിജിലൻസ് ബ്യൂറോയിലേക്ക് നിയമിക്കുന്നത്. വിജിലൻസിലേക്ക് നേരിട്ടുള്ള നിയമനം നിലവിലില്ല.
പുരൻ പോളി
ഒരു ഇന്ത്യൻ ഭക്ഷണപദാർത്ഥമായ മധുരമുള്ള ഫ്ലാറ്റ്ബ്രെഡ് ആണ് പുരൻ പോളി .
നാമങ്ങൾ
ഗുജറാത്തിൽ പുരൻ പോളി അല്ലെങ്കിൽ വെഡ്മി, മറാത്തി ഭാഷയിൽ പുരൻ പോളി, മലയാളത്തിലും തമിഴിലും ബോളി, തെലുങ്കിൽ ബക്ഷം അല്ലെങ്കിൽ ബോബട്ടു അല്ലെങ്കിൽ ഒലിഗ, തെലങ്കാനയിൽ വളരെ കനം കുറഞ്ഞ പോള, കന്നഡയിലുള്ള ഹോളിഗെ അഥവാ ഒബ്ബട്ടു, കൊങ്കണിയിൽ ഉബാട്ടി അല്ലെങ്കിൽ പോളി തുടങ്ങി ഫ്ലാറ്റ്ബ്രെഡ് വിവിധ പേരുകളിൽ അറിയപ്പെടുന്നു.
വിജിലൻസ് ആന്റ് ആന്റി കറപ്ഷൻ ബ്യൂറോ, കേരളം
വിജിലൻസിന്റെ പരിധിയിൽ വരുന്ന കുറ്റങ്ങൾ
കേരള സർക്കാർ ജീവനക്കാരുടെയും പൊതുമേഖലാ സ്ഥാപനങ്ങളിലെ ജീവനക്കാർ ഉൾപ്പെടെയുള്ള പൊതുപ്രവർത്തകരുടെയും പേരിലുള്ള താഴെപറയുന്ന തരത്തിലുള്ള ആരോപണങ്ങളെ കുറിച്ചുള്ള കേസുകളുടെയും അന്വേഷണങ്ങളാണ് ബ്യുറോ നടത്തുന്നത്.
പുരൻ പോളി
ചരിത്രം
14-ാം നൂറ്റാണ്ടിൽ ഇന്നത്തെ ആന്ധ്രാപ്രദേശിൽ നിന്നുള്ള അലുസാനി പെഡാന തയ്യാറാക്കിയ ഒരു തെലുങ്ക് എൻസൈക്ലോപ്പീഡിയയായ മനുചരിത്രയിൽ പറഞ്ഞിരിക്കുന്ന ഒരു പാചകക്കുറിപ്പ് (ബക്ഷിയം) ആണിത്.
വിജിലൻസ് ആന്റ് ആന്റി കറപ്ഷൻ ബ്യൂറോ, കേരളം
പുറത്തേക്കുള്ള കണ്ണികൾ
ഔദ്യോഗിക വെബ്‌സൈറ്റ്
പുരൻ പോളി
അവലംബം
വർഗ്ഗം:ഇന്ത്യൻ ബ്രഡ് വിഭവങ്ങൾ
ജ്ഞാനസാരഥി
കേരളത്തിലെ ആദ്യത്തെ കമ്മ്യൂണൽ സ്‌കൂളായ നമ്പൂതിരി വിദ്യാലയത്തിൻറെ ചരിത്രം രേഖപ്പെടുത്തുന്ന മലയാളം ഡോക്യുമെൻറെറിയാണ് ജ്ഞാനസാരഥി. ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റിൻറെ ബാനറിൽ സതീഷ് കളത്തിൽ രചനയും സംവിധാനവും നിർവ്വഹിച്ച ഈ ചിത്രം നിർമ്മിച്ചത് സ്‌കൂളിലെ അദ്ധ്യാപകരാണ്. ഒന്നര മണിക്കൂറാണ് ഇതിൻറെ ദൈർഘ്യം.
സംഗ്രഹം
നമ്പൂതിരി വിദ്യാലയത്തിൽ മുപ്പത്തിമൂന്ന് വർഷം മാനേജരായിരുന്ന, കേരളത്തിലെ അറിയപ്പെടുന്ന കഥകളി പ്രവർത്തകനും കേരള കലാമണ്ഡലത്തിൻറെ മുകുന്ദ രാജ സ്മൃതി പുരസ്കാരം ജേതാവുമായ അഡ്വ. സി.കെ. നാരായണൻ നമ്പൂതിരിപ്പാടിൻറെ ജീവചരിത്രത്തിലൂടെയാണ് ഈ സ്കൂളിൻറെ ചരിത്രം പറയുന്നത്.
നമ്പൂതിരിമാർക്കുമാത്രമായി, അക്കാലത്തെ പൊതുവിദ്യാഭ്യാസ സമ്പ്രദായപ്രകാരമുള്ള പാഠ്യവിഷയങ്ങളെകൂടി ഉൾപ്പെടുത്തി ആരംഭിച്ച കേരളത്തിലെ ആദ്യത്തെ സ്‌കൂളാണ് നമ്പൂതിരി വിദ്യാലയം. ഒരു സമുദായത്തിനുവേണ്ടി ആരംഭിച്ച കേരളത്തിലെ ആദ്യത്തെ പൊതുവിദ്യാഭ്യാസ സ്ഥാപനമെന്ന നിലയിൽ കേരളത്തിൻറെ ആധുനിക വിദ്യാഭ്യാസ ചരിത്രത്തിൽ പ്രഥമ സ്ഥാനമാണ് ഈ സ്കൂളിനുള്ളത്. പ്രാചീന കേരളത്തിൽ, വൈദിക മതത്തിൻറെ ആധിപത്യം നിലനിന്നിരുന്ന കാലഘട്ടത്തിൽ സംസ്കൃതവും വേദപഠനങ്ങളുമല്ലാതെ മറ്റു വിഷയങ്ങൾ പാഠ്യപദ്ധതികളായി ഇല്ലായിരുന്നു. കേരളത്തിൽ വിദേശികൾ ഇംഗ്ളീഷ് സ്കൂളുകൾ ആരംഭിക്കുകയും മറ്റു വിഷയങ്ങളെകൂടി പഠിപ്പിക്കുകയും ചെയ്തു തുടങ്ങിയപ്പോൾ നമ്പൂതിരിമാർക്കും അങ്ങനെയുള്ള പൊതുവിദ്യാഭ്യാസം കിട്ടുന്നതിനുവേണ്ടിയാണ് നമ്പൂതിരിമാർ ഈ സ്കൂൾ സ്ഥാപിച്ചത്.
1919 ജൂണിൽ നമ്പൂതിരി യോഗക്ഷേമ സഭ ആരംഭിച്ച ഈ സ്കൂൾ തൃശ്ശൂർ നഗരത്തിലെ കോട്ടപ്പുറം പ്രദേശത്തുള്ള റെയിൽവേ ഗേറ്റിനടുത്താണ് ഇപ്പോൾ സ്ഥിതി ചെയ്യുന്നത്. ഒല്ലൂരിലെ ഇടക്കുന്നിയിലുള്ള വടിക്കിനിയേടത്ത് കിരാങ്ങാട്ട് മനയിലെ ഊട്ടുപുരയിലാണ് ആദ്യം പ്രവർത്തിച്ചത്. പിന്നീട്, തൃശ്ശൂർ വടക്കേച്ചിറക്കടുത്തുള്ള ഭക്തപ്രിയം ശ്രീകൃഷ്ണ ക്ഷേത്രത്തിലെ ഊട്ടുപുരയിലും പ്രവർത്തിച്ചിരുന്നു. അതിനുശേഷമാണ്, കോട്ടപ്പുറത്ത് സ്ഥിരമായി സ്കൂൾ ആരംഭിച്ചത്.
പുറമെ നിന്നുള്ള കണ്ണികൾ
വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
വർഗ്ഗം:ചരിത്രപഠനം വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
ഷീപ്പ് വിത്തൗട്ട് എ ഷെപ്പേർഡ്
പ്ലോട്ട്
ഇന്റർനെറ്റ് ടെക്നീഷ്യൻ ലി വെയ്ജി, അദ്ദേഹത്തിന്റെ ഭാര്യ അയു, അവരുടെ രണ്ട് പെൺമക്കളായ പിംഗ് പിംഗും ആൻ ആനും വടക്കൻ തായ്‌ലൻഡിൽ താമസിക്കുന്ന ഒരു ഇടത്തരം കുടുംബമാണ്. മേയർ ഡു പെംഗിന്റെയും ഭാര്യയും പോലീസ് മേധാവി ലാ വെന്നിന്റെയും മകനായ സു ചാ ഒരു വേനൽക്കാല ക്യാമ്പിൽ വെച്ച് പിംഗ് പിംഗ്-നെ ലൈംഗികമായി ആക്രമിക്കുന്നു. ഈ വിവരങ്ങൾ ഉപയോഗിച്ച്, സു ച പിംഗ് പിംഗിൽ നിന്ന് കൂടുതൽ ലൈംഗിക ആനുകൂല്യങ്ങൾ തട്ടിയെടുക്കാൻ ബ്ലാക്ക് മെയിൽ ചെയ്യുന്നു.
പിംഗ് പിങ്ങുമായി അവളുടെ കുടുംബത്തു വെച്ച് സു ചാ കൂടിക്കാഴ്ച നടത്തുന്നു, എന്നാൽ മകളെ സംരക്ഷിക്കാൻ ശ്രമിക്കുന്ന അയുവിനെ അഭിമുഖീകരിക്കുന്നു. അയുവിനെ ആക്രമിക്കുന്ന സമയം, പിംഗ് പിങ്ങിന്റെ കയ്യാൽ സു ചാ ആകസ്മികമായി കൊല്ലപ്പെടുന്നു. ആയുവും പിംഗ് പിംഗും സു ചായുടെ മൃതദേഹം ഒരു പ്രാദേശിക സെമിത്തേരിയിൽ സ്ഥിതി ചെയ്യുന്ന വെയ്‌ജിയുടെ അമ്മാവന്റെ ശവക്കുഴിയിൽ അടക്കം ചെയ്യുന്നു, പക്ഷേ ഇവർ അത് ചെയ്യുന്നത് ആൻ കണ്ടിരുന്നു.
കൊലപാതകത്തെക്കുറിച്ച് വെയ്ജിയെ അറിയിക്കുകയും അയാൾ പോലീസ് നടപടിയിൽ നിന്ന് തന്റെ കുടുംബത്തെ സംരക്ഷിക്കാൻ ശ്രമിക്കുകയും ചെയ്യുന്നു. സു ചയുടെ കാറും മൊബൈൽ ഫോണും ഉൾപ്പെടെയുള്ള പ്രധാന തെളിവുകൾ അയാൾ നശിപ്പിക്കുന്നു. സമീപ പ്രദേശമായ ഹുവാ ലാംഫോങ്ങിലേക്ക് ഒരു അപ്രതീക്ഷിത വാരാന്ത്യ യാത്ര നടത്തി ബസ് ടിക്കറ്റുകളും ഇൻവോയ്സുകളും പോലുള്ള ഭൗതിക തെളിവുകൾ സംഘടിപ്പിച്ചു അയാൾ തന്റെ കുടുംബത്തിന് ഒരു അലിബി സ്ഥാപിക്കുന്നു. . പോലീസ് ചോദ്യം ചെയ്യലുകളിൽ അവർ പെരുമാറേണ്ട രീതികളെക്കുറിച് വെയ്ജി തന്റെ കുടുംബത്തെ പരിശീലിപ്പിക്കുകയും ചെയ്യുന്നു.
വെയ്‌ജിയോട് ശത്രുത പുലർത്തുന്ന പ്രാദേശിക പോലീസ് ഓഫീസർ സാങ് കുൻ, സു ചായുടെ കാർ വെയ്‌ജി നേരത്തെ നീക്കം ചെയ്‌തപ്പോൾ അയാൾ ഓടിക്കുന്നത് കണ്ടതിനെത്തുടർന്ന് വെയ്‌ജിയും കുടുംബവും ഒടുവിൽ അന്വേഷണത്തിന് വിധേയരാകുന്നു. മോശം പെരുമാറ്റത്തിനുള്ള കുപ്രസിദ്ധി കാരണം സാങ് കുനിന്റെ സാക്ഷ്യത്തിന് തുടക്കത്തിൽ അവിശ്വാസം നേരിടേണ്ടി വന്നു, എന്നാൽ വെയ്ജിയോടുള്ള ലാ വെന്റെ സംശയം അദ്ദേഹം ഉയർത്തുന്നു, തടാകത്തിൽ കാർ കണ്ടെത്തിയതിനെക്കുറിച്ചുള്ള വാർത്ത പരാമർശിക്കുമ്പോൾ വെയ്ജി പ്രതികൂലമായി പ്രതികരിച്ചതിന് ശേഷം ഇത് കൂടുതൽ ബലപ്പെടുന്നു. വെയ്ജിയെയും അദ്ദേഹത്തിന്റെ കുടുംബത്തെയും പ്രസക്തമായ സാക്ഷികളെയും ഉൾപ്പെടുത്തി തീവ്രമായ ചോദ്യം ചെയ്യലുകൾ നടത്തിയിട്ടും, വെയ്ജിയുടെ അലിബിയെ വിജയകരമായി പരാജയപ്പെടുത്താൻ ലാ വെനിന് കഴിയുന്നില്ല.
വെയ്ജി ഒരു ക്രൈം സിനിമ പ്രേമിയാണെന്ന് സാങ് കുൻ വെളിപ്പെടുത്തിയതിന് ശേഷം അന്വേഷണത്തിൽ ഒരു വഴിത്തിരിവ് വന്നു ചേരുന്നു. വീജിയുടെ കടയിൽ തിരച്ചിൽ നടത്താൻ പോലീസിന് നിർദ്ദേശം നൽകുന്നതിലൂടെ, വെയ്ജി അടുത്തിടെ കണ്ട സിനിമകളുടെ ഒരു ലിസ്റ്റ് കണ്ടെത്താൻ ലാ വെന് കഴിയുന്നു . ഇതിലൂടെ, റെസ്റ്റോറന്റ് ഉടമ സോംഗ് എൻ ഉൾപ്പെടെയുള്ള പ്രധാന സാക്ഷികളെ തെറ്റിദ്ധരിപ്പിച്ചും ഡിജിറ്റൽ തെളിവുകൾ മാറ്റിയും ഇന്റർനെറ്റ് ടെക്നീഷ്യൻ എന്ന നിലയിലുള്ള തന്റെ സ്ഥാനം തന്റെ നേട്ടത്തിനായി ഉപയോഗിച്ച് വെയ്ജി ശ്രദ്ധാപൂർവ്വം തെറ്റായ സംഭവപരമ്പരകൾ നിർമ്മിക്കുകയാണെന്ന് അവൾ വെളിപ്പെടുത്തുന്നു.
വെയ്‌ജേയുടെ കുറ്റം ബോധ്യപ്പെട്ടെങ്കിലും അത് തെളിയിക്കാനുള്ള മാർഗങ്ങൾ ഇല്ലാതിരുന്നതിനാൽ നിരാശനായ ലാ വെൻ കടുത്ത നടപടികളിലേക്ക് നീങ്ങുന്നു, ഇളയ കുട്ടി എന്ന നിലയിൽ ബലപ്രയോഗത്തിന് ഏറ്റവും ഇരയാകാൻ സാധ്യതയുള്ള ആൻ ആനിൽ നിന്ന് കുറ്റസമ്മതം പുറത്തെടുക്കാൻ വെയ്‌ജേയുടെ കുടുംബത്തെ പീഡിപ്പിക്കുന്നു. വെയ്ജിയുടെ കുറ്റബോധം കൂടുതൽ സ്ഥാപിക്കുന്നതിനായി, സു ചായുടെ മൃതദേഹം പ്രാദേശിക സെമിത്തേരിയിൽ നിന്ന് പരസ്യമായി പുറത്തെടുക്കാൻ ലാ വെൻ പോലീസിനോട് നിർദ്ദേശിക്കുന്നു. എന്നിരുന്നാലും, നേരത്തെ വെയ്‌ജിയുമായുള്ള ഒരു ഏറ്റുമുട്ടലിനിടെ സാങ് കുൻ കൊന്ന ആടിന്റെ ശവം ശവക്കുഴിയിൽ ഉണ്ടെന്ന് വെളിപ്പെടുമ്പോൾ ഈ നടപടി തിരിച്ചടിക്കുന്നു. വെയ്‌ജിയുടെയും കുടുംബത്തിന്റെയും നിരപരാധിത്വം ബോധ്യപ്പെട്ട പ്രദേശവാസികൾക്കിടയിൽ ഇത് വൻ കലാപത്തിന് കാരണമാകുന്നു.
പോലീസ് അഴിമതി ആരോപണത്തിന്റെ പേരിൽ അനിശ്ചിതകാലത്തേക്ക് തന്റെ സ്ഥാനത്ത് നിന്ന് സസ്പെൻഡ് ചെയ്യപ്പെട്ട ലാ വെന്റെയും അപമാനിതനായി മേയർ സ്ഥാനം രാജിവച്ച ഡു പെംഗിന്റെയും പതനത്തിനു ഈ സംഭവം വഴി തെളിക്കുന്നു. വെയ്ജിയും കുടുംബവും പരസ്യമായി കുറ്റവിമുക്തരാകുന്നു. എന്നിരുന്നാലും, തന്റെ പ്രവർത്തനങ്ങളിൽ കുറ്റബോധം അനുഭവിക്കുന്ന വെയ്ജി, ലാ വെൻ, ഡു പെങ്ങ് എന്നിവരോട് കൊലപാതകത്തിൽ തന്റെ പങ്ക് ഏറ്റുപറയുകയും ജയിൽ ശിക്ഷ അനുഭവിക്കുകയും ചെയ്യുന്നു. സു ചയുടെ മൃതദേഹം ശവക്കുഴിയിൽ നിന്ന് വെയ്ജി ജോലി ചെയ്തിരുന്ന ഒരു നിർമ്മാണ സ്ഥലത്തേക്ക് നേരത്തെ മാറ്റിയിരുന്നുവെന്ന സൂചനയോടെ സിനിമ അവസാനിക്കുന്നു.
പ്രൊഡക്ഷൻ
2017 സെപ്റ്റംബറിൽ, ഒരു അജ്ഞാത ചൈനീസ് നിർമ്മാണ കമ്പനി ഇന്ത്യൻ മലയാളം -ഭാഷാ ചിത്രമായ ദൃശ്യം (2013) റീമേക്ക് ചെയ്യുന്നതിനുള്ള അവകാശം നേടിയതായി പ്രഖ്യാപിച്ചു. മലേഷ്യൻ ചൈനീസ് ചലച്ചിത്ര നിർമ്മാതാവ് സാം ക്വാഹ് ആണ് സംവിധായകൻ, ചെൻ സിചെങ് ചിത്രത്തിന്റെ നിർമ്മാതാവ്.
റിലീസ്
ഷീപ്പ് വിത്തൗട്ട് എ ഷെപ്പേർഡ് 2019 ഡിസംബർ 13 ന് ചൈനയിൽ റിലീസ് ചെയ്തു. ഇത് ഐമാക്സ് ഫോർമാറ്റിലും പുറത്തിറങ്ങി.
ബോക്സ് ഓഫീസ്
ഷെപ് വിത്തൗട്ട് എ ഷെപ്പേർഡ് ചൈനീസ് ബോക്സോഫീസിൽ ഒന്നാം സ്ഥാനം നേടി, ആദ്യ വാരാന്ത്യത്തിൽ ഏറ്റവും കൂടുതൽ കളക്ഷൻ നേടിയ ചിത്രമായി. ആ വാരാന്ത്യത്തിൽ, ഡിസംബർ 13 മുതൽ 15 വരെ, അത് ചൈനയിൽ $32,152,680 നേടി, സ്കൈഫയറിനെ മികച്ചതാക്കുന്നു. ഡിസംബർ 20 വരെ രണ്ടാം വാരത്തിലും ചൈനീസ് ബോക്‌സ് ഓഫീസുകളിൽ ചിത്രം മുന്നേറി. ചൈനയിലെ രണ്ടാം വാരാന്ത്യത്തിൽ, ചിത്രം $23,204,410 നേടി, സ്റ്റാർ വാർസ്: ദി റൈസ് ഓഫ് സ്കൈവാൾക്കറിനെ പിന്തള്ളി, ആ വാരാന്ത്യത്തിൽ അരങ്ങേറ്റം കുറിക്കുകയും Ip Man 4: The Finale ന് പിന്നിൽ രണ്ടാം സ്ഥാനം നേടുകയും ചെയ്തു. ഡിസംബർ 22 വരെ ചൈനയിൽ ചിത്രത്തിന്റെ മൊത്തം ഗ്രോസ് 76,813,388 ഡോളറാണ്. അതേ വാരാന്ത്യത്തിൽ, ലോകമെമ്പാടുമുള്ള ബോക്‌സ് ഓഫീസ് റാങ്കിംഗിൽ, ഇത് സ്റ്റാർ വാർസ്: ദി റൈസ് ഓഫ് സ്കൈവാക്കർ, ജുമാൻജി: ദി നെക്സ്റ്റ് ലെവൽ, ഐപി മാൻ 4: ദി ഫൈനൽ, ഫ്രോസൺ 2 എന്നിവയ്ക്ക് പിന്നിൽ അഞ്ചാം സ്ഥാനത്തെത്തി, $77,439,509. മൂന്ന് ആഴ്ച്ചകൾ കൊണ്ട്, ചിത്രം $111,225,633 ഉം നാലാഴ്ച കൊണ്ട് $135,589,251 ഉം നേടി. 2020 ജനുവരി 13 ആയപ്പോഴേക്കും ചൈനയിലെ ബോക്‌സ് ഓഫീസ് വിൽപ്പനയിൽ നിന്ന് മാത്രം ചിത്രം 154.24 ദശലക്ഷം ഡോളർ നേടി. ഫെബ്രുവരി 12 വരെ ചൈനയിൽ നിന്ന് 176 മില്യൺ ഡോളർ നേടിയിട്ടുണ്ട്. 2019-ൽ ചൈനയിൽ ഏറ്റവും കൂടുതൽ കളക്ഷൻ നേടിയ 9-ാമത്തെ ചിത്രമായി ഇത് മാറി. അന്താരാഷ്ട്ര തലത്തിൽ ചിത്രം 192 മില്യൺ ഡോളറിലധികം നേടി.
വിമർശനാത്മക പ്രതികരണം
7.3/10 ശരാശരി റേറ്റിംഗുള്ള 15 അവലോകനങ്ങളെ അടിസ്ഥാനമാക്കി റോട്ടൻ ടൊമാറ്റോസിൽ ഈ സിനിമയ്ക്ക് 100% അംഗീകാര റേറ്റിംഗ് ഉണ്ട്. അഞ്ച് അവലോകനങ്ങളെ അടിസ്ഥാനമാക്കി മെറ്റാക്രിറ്റിക്കിൽ ഇതിന് 100-ൽ 73 സ്കോർ ലഭിച്ചു.
അവാർഡുകൾ
ആറാമത് ഡൗബൻ ഫിലിം വാർഷിക അവാർഡിൽ മികച്ച റേറ്റിംഗ് ഉള്ള ചൈനീസ് സിനിമ എന്ന വിഭാഗത്തിനായി ഇത് നാമനിർദ്ദേശം ചെയ്യപ്പെട്ടു.
തുടർച്ച
2021 ജൂണിൽ, ഷീപ്പ് വിത്തൗട്ട് എ ഷെപ്പേർഡ് നു ഒരു തുടർച്ച ലഭിക്കുമെന്ന് പ്രഖ്യാപിച്ചു. 2021 ഒക്ടോബർ, നവംബർ മാസങ്ങളിൽ ചിത്രീകരിച്ച ചിത്രം 2021 ഡിസംബർ 24-ന് റിലീസ് ചെയ്യും. സിയാവോ യാങ്ങിന്റെ തിരിച്ചുവരവാണ് ചിത്രത്തിൽ പ്രധാന കഥാപാത്രമായി കാണുന്നത്.
ബാഹ്യ ലിങ്കുകൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:Articles containing Chinese-language text വർഗ്ഗം:Pages with unreviewed translations
ഓൾ ഇന്ത്യാ ഫോർവേഡ് ബ്ലോക്ക്
ലഘുചിത്രം|സ്ഥാപകൻ -നേതാജി സുഭാഷ്‌ചന്ദ്രബോസ് All India Forward Bloc -AlFB (ആൾ ഇന്ത്യ ഫോർവേഡ് )ബ്ലോക്ക്‌ ഇന്ത്യയിലെ 24 സംസ്ഥാനങ്ങളിൽ പ്രവർത്തിക്കുന്ന ഒരു ഇടതുപക്ഷ ദേശീയവാദ രാഷ്ട്രീയ സംഘടനയാണ്.
1939 ൽ നേതാജി സുഭാഷ് ചന്ദ്ര ബോസ് സ്ഥാപിച്ച ഫോർവേഡ് ബ്ലോക്കിൻറെ നിലവിലെ ജനറൽ സെക്രട്ടറിദേബ്രതാ ബിശ്വാസ് ആണ്.കേരളത്തിലും ഫോർവേഡ് ബ്ലോക്കിൻറെ പ്രവർത്തനങ്ങൾ വ്യാപകമായികൊണ്ടിരിക്കുന്നു.മലയാളികളായ കൈപ്പുഴ വേലപ്പൻ നായർ ആണ് ഫോർവേഡ് ബ്ലോക്കിൻറെ ചെയർമാൻ.മറ്റൊരു മലയാളി ജി.ദേവരാജൻ ഫോർവേഡ് ബ്ലോക്കിൻറെ ദേശിയ സെക്രട്ടറി മാരിൽ ഒരാളാണ്. സംഘടനരൂപം കൊണ്ട കാലത്തിലെ നിരവധി മലയാളികളുടെ സാനിദ്ധ്യം കൊണ്ട് ശ്രദ്ധേയമാണ് ഫോർവേഡ് ബ്ലോക്ക്‌ .കേരളത്തിൽ അഡ്വ. വി. റാംമോഹൻ ആണ് ഫോർവേഡ് ബ്ലോക്കിൻറെ സംസ്ഥാന സെക്രട്ടറി.മുഹമ്മദ് അബ്ദുൾ റഹ്മാൻ സാഹിബായിരുന്നു കേരളത്തിലെ സ്ഥാപക പ്രസിഡന്റ്. കെ.പി.സി.സി പ്രസിഡൻറ് സ്ഥാനം രാജിവെച്ച് ഫോർവേഡ് ബ്ലോക്കിൽ ചേർന്ന് പ്രവർത്തിനാരംഭിച്ചു.അദ്ദേഹം ഫോർവേഡ് ബ്ലോക്കിന്റെ കേരളത്തിലെ ആദ്യ പ്രസിഡൻറായി തിരഞ്ഞെടുക്കപ്പട്ടു. അബ്ദുൾ റഹ്മാൻ സാഹിബ് ഇക്കാരണം കൊണ്ടും തന്റെ പ്രവർത്തനങ്ങൾകൊണ്ടും തന്നെ കേരളത്തിലെ സുഭാഷ്ചന്ദ്ര ബോസ് എന്നിയപ്പെടുന്നു.
ലഘുചിത്രം|സിംഹം-ഫോർവേഡ് ബ്ലോക്കിൻറെ ഔദ്യോഗിക തിരഞ്ഞെടുപ്പ് ചിഹ്നം
ഫിഡിലർ ഞണ്ട്
കടൽക്കരകളിലും ചതുപ്പ് പ്രദേശങ്ങളിലും ജീവിക്കുന്ന ഊക്ക (Uca) ജീനസിൽ പെട്ട ഏകദേശം 100 സ്പീഷിസുകൾ ഞണ്ടുകളെ പൊതുവെ ഫിഡ്ലർ ഞണ്ടുകൾ (Fiddler crab) എന്നാണ് വിളിക്കുന്നത് ആൺ പെൺ ഞണ്ടുകൾ തമ്മിൽ പ്രകടമായ വ്യത്യാസം രൂപത്തിൽ ഉണ്ടാകും. ആൺ ഞണ്ടുകളുടെ മുന്നിലെ ഒരു ഇറുക്കു കൈ വലിപ്പം കൂടിയതും മറ്റേത് സാധാരണ രൂപത്തിലും ആയിരിക്കും ഉണ്ടാകുക. പെൺ ഞണ്ടുകളിൽ ഈ വ്യത്യാസം കാണില്ല. ചെറിയ ഇറുക്കു കൈ കൊണ്ട് ഭക്ഷണം പെറുക്കി വായിലേക്ക് കൊണ്ടു പോകുന്നത് പ്രത്യേക താളത്തിൽ ആയിരിക്കും.ഇതുകണ്ടാൽ ചുമലിൽ വെച്ച ഫിഡിൽ വായിക്കുന്നതുപോലെ ആംഗ്യം ചെയ്യുന്നതായി നമുക്ക് തോന്നും .അതിനാലാണ് ഇവയെ ഫിഡ്ലർ ഞണ്ടുകൾ എന്ന് വിളിക്കുന്നത്. ഓസിപോഡിഡെ കുടുംബത്തിൽ പെട്ട ഇവ ഒസിപൊഡെ ജീനസിലെ ചെകുത്താൻ ഞണ്ടുകളുമായി വളരെ അടുപ്പമുണ്ട്.ഈ ഗ്രൂപ്പിൽ പെട്ട ഞണ്ടുകൾ എല്ലാം വലിപ്പം കുറഞ്ഞവയാണ്.കടൽക്കരകളിലും വേലിയേറ്റ സമയത്ത് കരയിലുണ്ടാകുന്ന ചെളിത്തട്ടുകളിലും,ചതുപ്പുകളിലും ഇവയെ കാണാം. മറ്റെല്ലാ ഞണ്ടുകളേയും പോലെ ഇവയും വളർച്ചയുടെ ഭാഗമായി പുറംതോട് പൊഴിച്ച്കളയും. എന്നാൽ കാലുകളോ ഇറുക്കു കൈകളോ വളർച്ചക്കിടയിൽ നഷ്ടമായാലും പുതിയ പുറം തോട് ഉണ്ടാകുമ്പോൾ അതോടൊപ്പം നഷ്ടമായ കൈകാലുകൾ കൂടിപുതുതായി ഉണ്ടാകും. വലിപ്പം കൂടിയ ഫിഡിൽ കൈ യാണ് നഷ്ടമായതെങ്കിൽ പുതിയ കൈ ഉണ്ടാകുക മറുവശത്തായിരീക്കും. തോട് പൊഴിഞ്ഞ അവസ്ഥയിലുള്ള ഞണ്ടുകൾ വളരെ വേഗത്തിൽ അപായപ്പെടാൻ സാദ്ധ്യതയുള്ളതിനാൽ തോട് ഉറയ്ക്കും വരെ അവ മാളങ്ങളിൽ തന്നെ കഴിയും.
ഓൾ ഇന്ത്യാ ഫോർവേഡ് ബ്ലോക്ക്
രൂപികരണം
ലോക യുദ്ധാവസാനത്തിനും നേതാജിയുടെ തിരോധാനത്തിനും ശേഷം 1946 ഫെബ്രുവരിയിൽ ആർ എസ് റൂയികർ മുൻകയ്യെടുത്ത് ഫോർവേഡ് ബ്ലോക്കിന്റെ സമ്മേളനം ജബൽപൂരിൽ സംഘടിപ്പിച്ചു.
സമരത്തിന്റെ 'ഫോർവേഡ് ബ്ലോക്ക്'
ലഘുചിത്രം|നേതാജി സുഭാഷ്‌ചന്ദ്രബോസ് '''സന്ധിയില്ലാത്ത സമരമായിരുന്നു നേതാജിയുടെ രീതി. അതിനദ്ദേഹം കെട്ടിപ്പടുത്തതാണ് ഫോർവേഡ് ബ്ലോക്ക്.'''
ഫിഡിലർ ഞണ്ട്
ഇക്കോളജി
പടിഞ്ഞാറൻ ആഫ്രിക്ക,പടിഞ്ഞാറൻ അറ്റ്ലാന്റിക്ക്,കിഴക്കൻ പസഫിക്ക്,ഇൻഡൊ-പസഫിക്ക്, പ്രദേശങ്ങളിലെ, കടൽത്തീരങ്ങൾ, കണ്ടൽ കാടുകൾ, ഉപ്പ് തടാകക്കരകൾ എന്നിവിടങ്ങളിൽ ഇവ കാണപ്പെടുന്നു. ഇവ പ്രത്യേക തരം ആംഗ്യങ്ങളും ചലനങ്ങളും വഴിയാണ് പരസ്പരം ആശയ വിനിമയം നടത്തുന്നത്.വലിപ്പക്കൂടുതലുള്ള ഒരു ഇറുക്കുകൈ ആൺ ഞണ്ടുകൾക്കുണ്ട് അവയെ chela എന്നു വിളിക്കും. അതുപയോഗിച്ചാണ് പെൺ ഞണ്ടുകൾക്കായുള്ള പോരിൽ ആൺ ഞണ്ടുകൾ താളനിബദ്ധമായ പരസ്പരാക്രമണം നടത്തുക. ചെറു ഇറുക്കു കൈ ഉപയോഗിച്ചാൺ` മനലിലെ അവശിഷ്ടങ്ങൽ അവ പെറുക്കി വായിലെത്തിക്കുന്നത്.
ഓൾ ഇന്ത്യാ ഫോർവേഡ് ബ്ലോക്ക്
സമരത്തിന്റെ 'ഫോർവേഡ് ബ്ലോക്ക്'
ത്രിപുരി കോൺഗ്രസ് സമ്മേളനം കഴിഞ്ഞതോടെ കോൺഗ്രസ്സിനുള്ളിൽതന്നെ സുസംഘടിതവും സുശിക്ഷിതവുമായ ഒരു ഇടതുപക്ഷചേരി വേണം എന്ന കാര്യം നേതാജിക്ക് ബോധ്യമായി. ഇതിന്റെ അടിസ്ഥാനത്തിൽ പ്രസിഡണ്ട് സ്ഥാനം ഒഴിയുംമുമ്പേ അദ്ദേഹം കോൺഗ്രസ്സിനുള്ളിലെ ഉത്പതിഷ്ണുക്കളായ പുരോഗമനവാദികളെ ഒന്നിച്ചണിനിരത്തിക്കൊണ്ട് ഒരു ഇടതുപക്ഷ ബ്ലോക്ക് രൂപീകരിക്കാനുള്ള ശ്രമങ്ങൾ തുടങ്ങി. ഇതാണ് 'ഫോർവേഡ് ബ്ലോക്ക്' ആയത്.
ഫിഡിലർ ഞണ്ട്
ജീവ ചക്രം
സാധാരണയായി രണ്ട് വർഷം വരെ മാത്രമെ ഇവ ജീവിക്കുകയുള്ളു. ആൺ ഞണ്ട് തന്റെ വലിയ ഒറ്റകൈ പെൺ ഞണ്ടിനു നേരെ ചില ആംഗ്യങ്ങളിലൂടെ വീശിക്കാണിച്ചാണ് ആകർഷിക്കാൻ ശ്രമിക്കുക. . ആൺ ഞണ്ടിനെ ഫിഡിൽ കൈയുടെ വലിപ്പം ,അത് വീശുമ്പോൾ ഉള്ള താളം എന്നിവയെല്ലാം പരിഗണിച്ചാണ് ഇണയെ സ്വീകരിക്കുക. പല ഫിഡിൽ ഞണ്ട് സ്പീഷിസിലും പെൺഞണ്ടുകൾ ഇണയുടെ മാളം സ്വന്തമാക്കി അതിലാണ് മുട്ടയിടുക. ഗവേഷകർ ഫിഡിൽ ഞണ്ടിന്റെ ഒറ്റകൈയുടെ വലിപ്പവും മാളത്തിന്റെ വിസ്താരവും തമ്മിൽ ബന്ധമുണ്ടെന്നാണ്.അത് മുട്ടവിരിയാനുള്ള താപനിയന്ത്രണത്തിനും സഹായിക്കുന്നുണ്ട്. . അതിനാൽ പെൺ ഞണ്ട് വലിപ്പക്കൂടുതലുള്ള ഒറ്റകൈയന്മാരെ കൂടുതലായി ഇണയായി സ്വീകരിക്കും .തങ്ങളുടെ മുട്ടക്കൂട് നന്നായി വിരിയാൻ വലിയ കൈയുള്ള ഞണ്ടിന്റെ മാളമാണ് ഉത്തമം എന്നവർക്കറിയാം.കൈവീശലിന്റെ സ്വഭാവം വഴി ആൺ ഞെണ്ടിനെ ആരോഗ്യാവസ്ഥയും അതിന് മനസ്സിലാകും.കരുത്തോടെയുള്ള കൈവീശൽ കരുത്തുള്ള കുട്ടികളെ ജനിപ്പിക്കാൻ കഴിയുന്നതിന്റെ സൂചനയായി അത് കണക്കാക്കും
അവലംബം
വർഗ്ഗം:ഞണ്ടുകൾ
ഓൾ ഇന്ത്യാ ഫോർവേഡ് ബ്ലോക്ക്
സമരത്തിന്റെ 'ഫോർവേഡ് ബ്ലോക്ക്'
1939 മെയ്മാസം മുതൽ ഫോർവേഡ് ബ്ലോക്ക് പ്രവർത്തനങ്ങൾ രാജ്യമെങ്ങും സജീവമായി. കോൺഗ്രസ്സിന്റെ നയങ്ങളെ അത് നിശിതമായി വിമർശിച്ചു. ഇത്തരം പ്രവർത്തനങ്ങൾ തുടരരുത് എന്നു പുതിയ കോൺഗ്രസ് പ്രസിഡണ്ട് ഡോ. രാജേന്ദ്രപ്രസാദ് നേതാജിയോട് പറഞ്ഞു. ആ നിർദ്ദേശം ജനാധിപത്യവിരുദ്ധമായി തോന്നിയതുകൊണ്ട് അനുസരിക്കാൻ നേതാജി വിസമ്മതിച്ചു. ഇതിന്റെ ശിക്ഷാനടപടിയായി അദ്ദേഹത്തിനെ മൂന്നു കൊല്ലക്കാലത്തേക്ക് പാർട്ടിയിൽ ഏതെങ്കിലും അധികാരസ്ഥാനം വഹിക്കുന്നതിൽനിന്നും അയോഗ്യനാക്കി. ലഘുചിത്രം|നേതാജി സുഭാഷ്‌ചന്ദ്രബോസ് ഐ .എൻ.എ ഭടൻ മാർക്കൊപ്പം '''1939 സപ്തംബർ 3ന് മദ്രാസിലെ കടപ്പുറത്ത് ഫോർവേഡ് ബ്ലോക്കിന്റെ വൻ പൊതുയോഗത്തിൽ സംസാരിക്കവേയാണ് ബ്രിട്ടനും ജർമനിയും തമ്മിൽ യുദ്ധമാരംഭിച്ച കാര്യം നേതാ ജി അറിയുന്നത്. അദ്ദേഹം പ്രസംഗത്തിൽ പറഞ്ഞു: 'ഇന്ത്യയുടെ സുവർണാവസരം സമാഗതമായിരിക്കുന്നു. സ്വാതന്ത്ര്യത്തിനുവേണ്ടി അധീശശക്തിയുടെ നേർക്ക് നാം ഉടനെ ആഞ്ഞടിക്കണം'.'''
1939 ജൂൺ 22ന് ബോംബെയിൽ വച്ചാണ് ഫോർവേഡ് ബ്ലോക്കിന്റെ ഒന്നാം അഖിലേന്ത്യാ സമ്മേളനം നടന്നത്. സ്വന്തം കക്ഷികൾ പിരിച്ചുവിട്ട് ഫോർവേഡ് ബ്ലോക്കിൽ ലയിക്കണം എന്ന നേതാജിയുടെ അഭ്യർഥനയോട് മറ്റു ഇടതുപാർട്ടികൾ യോജിച്ചില്ല. കോൺഗ്രസ് സോഷ്യലിസ്റ്റ് പാർട്ടി എം.എൻ. റോയിയുടെ റാഡിക്കൽ ഡെമോക്രാറ്റിക് പാർട്ടി, നാഷണൽ ഫ്രണ്ട് എന്നിവർ ചേർന്ന് നേതാജി യെ ചെയർമാനാക്കിക്കൊണ്ട് ഒരു ഏകീകരണ കമ്മിറ്റി രൂപീകരിച്ചു. പക്ഷേ ഈ കക്ഷികൾക്കിടയിലുണ്ടായ യോജിപ്പില്ലായ്മ ഇടതുപക്ഷഏകീകരണകമ്മിറ്റിയേയും കോൺഗ്രസ്സിന്റെ ദുർബലഅനുകരണമാക്കിത്തീർത്തു. അങ്ങനെ യുദ്ധവിരുദ്ധപ്രവർത്തനവും തീക്ഷ്ണമായ സമരത്തിനുവേണ്ടിയുള്ള പ്രചാരണവും നേതാജിയുടേയും ഫോർവേഡ് ബ്ലോക്കിന്റെയും ചുമതലയിലായി. ലഘുചിത്രം|നേതാജി സുഭാഷ്‌ചന്ദ്രബോസും INA നേതാക്കന്മാർക്കൊപ്പം 1940ൽ ബീഹാറിലെ രാംഖറിൽവച്ച് 'അഖിലേന്ത്യാ അനുരഞ്ജന വിരുദ്ധ സമ്മേളനം' എന്ന പേരിൽ ഫോർവേഡ് ബ്ലോക്ക് പ്രവർത്തകരും സ്വാമി സഹജനാനന്ദ് സരസ്വതിയുടെ നേതൃത്വത്തിലുള്ള കിസാൻ സഭയിലെ അംഗങ്ങളും ചേർന്ന് ഒരു പരിപാടി സംഘടിപ്പിച്ചു. അതേസമയത്ത് അതേ സ്ഥലത്ത് കൂടിയിരുന്ന കോൺഗ്രസ് വാർഷികസമ്മേളനത്തേക്കാൾ ബൃഹത്തായിരുന്നു ഇത്.
1939 ആഗസ്ത് മാസത്തിൽ സ്വന്തം പത്രാധിപത്യത്തിൽ ഫോർവേഡ് ബ്ലോക്ക് എന്ന വാരിക നേതാജി തുടങ്ങി. അതിൽ നേതാജിഎഴുതിയ മുഖപ്രസംഗങ്ങളും ലേഖനങ്ങളും ഒരു കാലഘട്ടത്തെ പിടിച്ചുകുലുക്കിയവയായിരുന്നു.
'''അനുരഞ്ജനവിരുദ്ധസമ്മേളനത്തിനുശേഷം ബ്രിട്ടീഷ് സർക്കാർ ഫോർവേഡ് ബ്ലോക്ക് പ്രവർത്തകരെ വേട്ടയാടി. അവയൊന്നും കൂസാതെ 1940 ജൂണിൽ നേതാജി നാഗ്പൂരിൽ ഫോർവേഡ് ബ്ലോക്കിന്റെ രണ്ടാം സമ്മേളനം സംഘടിപ്പിച്ചു. 'എല്ലാ അധികാരങ്ങളും ഇന്ത്യൻ ജനതയിലേക്ക്' എന്ന മുദ്രാവാക്യം അദ്ദേഹം അപ്പോൾ പറഞ്ഞതാണ്.അധിക'' 1942 ഓഗസ്റ്റിൽ ക്വിറ്റ് ഇന്ത്യാപ്രമേയം പാസായതിന് തൊട്ടുപിന്നാലെ ഫോർവേഡ് ബ്ലോക്കിനെ സർക്കാർ നിരോധിച്ചു. നേതാക്കളെ അറസ്റ്റ് ചെയ്ത് തുറുങ്കിലടച്ചു.നേതാജിയെ അറസ്റ്റ് ചെയ്ത് ജയിലിലും പിന്നീട് വീട്ട് തടങ്കലിലും പാർപ്പിച്ചു.'''
ഇന്ത്യൻ ഉപഭൂഖണ്ഡത്തിൽ ബ്രിട്ടീഷ് കൊളോണിയൽ അധിനിവേശത്തിനെതിരെ നടന്ന ഏറ്റവും വലിയ സായുധ ഇടപെടലായിരുന്നു ഇന്ത്യൻ നാഷണൽ ആർമി (ഐ.എൻ.എ)യുടേത്. വിമോചനത്തിന് യുദ്ധം മാർഗ്ഗമായി സ്വീകരിച്ച സംഘടനയും അതിൻെറ തന്ത്രങ്ങളും പിന്നീടുണ്ടായ ചരിത്ര സംഭവങ്ങളിൽ തട്ടി തകർന്നു.
ക്യാപ്റ്റൻ ലക്ഷ്മി  അടക്കം കൈവിരലിലെണ്ണാവുന്ന മലയാളികളേ ഐ.എൻ.എയുടെ ഇതുവരെ എഴുതപ്പെട്ട ചരിത്രത്തിൽ വന്നിട്ടുള്ളൂ. പക്ഷേ, അതല്ല വാസ്തവം. തുടക്കം മുതൽ അവസാനം വരെ എല്ലാ അർത്ഥത്തിലും മലയാളി പങ്കാളിത്തത്താൽ നിറഞ്ഞതാണ് ഐ.എൻ.എ. രൂപീകരണം, പോരാട്ടമുഖങ്ങൾ, സൈദ്ധാന്തിക-രാഷ്ട്രീയ നേതൃത്വം, സംഘാടനം തുടങ്ങി എല്ലാ മേഖലകളിലും മലയാളികൾ സജീവ സാന്നിദ്ധ്യമായിരുന്നു. ഐ.എൻ.എ തെറ്റിധരിക്കപ്പെട്ടിരുന്നത് മലയായിലും ബർമയിലും സിംഗപ്പുരിലും വിവിധ തൊഴിൽ ചെയ്തിരുന്ന മലയാളികളുടെ കൂട്ടമായ പങ്കാളിത്തമെന്ന നിലയികൂടിയാണ്. ഈ സ്ഥലങ്ങളിൽ എസ്റ്റേറ്റ് ജീവനക്കാരായും ബ്രിട്ടീഷ് സൈന്യത്തിലെ ശിപായികളും, മറ്റ് തൊഴിൽമേഖലയിൽ വ്യാപരിച്ചിരുന്നവരും ഐ.എൻ.എയിൽ ചേർന്നു എന്നത് സത്യം തന്നെയാണ്. പക്ഷേ, ഇങ്ങ് കേരളത്തിലും ഐ.എൻ.എ സജീവമായ പ്രവർത്തനം ഏറ്റെടുത്ത്, ആളുകളെ സൈന്യത്തിലേക്കും ഫോർഫേഡ് ബ്ളോക്കിലേക്കും റിക്രൂട്ടും ചെയ്തിരുന്നു.
ഫോർവേഡ് ബ്ലോക്കിൻറെ കേരളത്തിലെ പ്രവത്തനങ്ങളും,ഭരണകൂടം കണ്ടുകെട്ടിയ പ്രകടനപത്രികയും
മുഹമ്മദ് അബ്ദുൾ റഹ്മാൻ സാഹിബ് ആയിരുന്നു കേരളത്തിലെ ഫോർവേഡ് ബ്ലോക്കിന്റെ സ്ഥാപക നേതാവും ആദ്യ പ്രസിഡൻറും.ലോകയുദ്ധത്തിന് ശേഷം 1946 നവംബറിലാണ് "ഫോർവേഡ് ബ്ലോക്ക് പ്രകടന പത്രിക' സുഭാഷ് ചന്ദ്രബോസിൻെറ അനുയായികൾ മലയാളത്തിൽ അച്ചടിച്ചിറക്കുന്നത്. ഈ പത്രിക തിരുവനന്തപുരം സ്റ്റേറ്റ് ആർകൈവ്സിൽ കോൺഫെഡൻഷ്യൽ ഫയൽ വിഭാഗത്തിലുണ്ട് ( സി.എസ്. ഫയൽ 805/46, തീയതി 18-12-1946) കൊല്ലത്തെ, നേതാജി പ്രസിൽ നിന്നാണ് അച്ചടിച്ചിറക്കുന്നത് എന്ന് പത്രികയിൽ രേഖപ്പെടുത്തിയിട്ടുണ്ട്. ഒരേ സമയം ഫോർവേഡ് ബ്ലോക്ക്, ആസാദ് ഹിന്ദു ദളം, ഐ.എൻ.എ, നേതാജി ആസാദ് ഫണ്ട്, കർമപരിപാടി എന്നിവയെപ്പറ്റി പത്രിക പരാമർശിക്കുന്നു.
ജപ്പാൻെറ പതനത്തിന് ശേഷമാണ് ഈ പ്രകടനപത്രിക പുറത്തിറങ്ങിയത് എന്നതാണ് പ്രസക്തം'''. "ഇന്ത്യക്ക് പരിപൂർണ സ്വാതന്ത്ര്യം സമ്പാദിക്കുകയെന്നുള്ളതാണ് ഫോർവേഡ് ബ്ലോക്കിന്റെ ഉദ്ദേശ്യം' എന്ന് ആദ്യ വാചകത്തിൽ തന്നെ സുവ്യക്തമാക്കുന്നുണ്ട്. "പ്രസ്തുത ഉദ്ദേശത്തെ ലാക്കാക്കി മുതലാളി-തൊഴിലാളി മുതലായ വ്യത്യാസങ്ങളെ നിർമാർജ്ജനം ചെയ്യുന്നതിനുള്ള സോഷ്യലിസ്റ്റ് സിദ്ധാന്തത്തോടുകൂടിയ ഒരു പാർട്ടിയാണ് ഫോർവേഡ് ബ്ലോക്ക് എന്ന് പ്രഖാപിച്ചുകൊള്ളുന്നു. തൊഴിലാളികളും കർഷകരും കൂടി അധികാരം കരസ്ഥമാക്കുകയും മാടമ്പി സമ്പ്രദായത്തിൻെറ നാശാവിശഷ്ടങ്ങളോടു കൂടി മുതലാളിത്തത്തെയും ജന്മിത്തത്തെയും മൂല വിഛേദം ചെയ്ത് ഉല്പാദന പദ്ധതികൾ ദേശീയമാക്കുയെന്നതാണതിൻെറ താൽപര്യം'.തുടർന്ന് ആസാദ് ഹിന്ദു ദളത്തെപ്പറ്റി പ്രകടന പത്രിക പരാമർശിക്കുന്നു. ""ഇന്ത്യൻ സ്വാതന്ത്ര്യത്തിനുവേണ്ടി നേതാജി ചെയ്ത അധ്വാനത്തെ പൂർണവിജയത്തിലത്തെിക്കുന്നതിന് സുസന്നദ്ധരാകുന്നവരെ മാത്രമേ ഇതിൽ ചേർക്കയുള്ളൂ. സൈനിക ശിക്ഷണത്തിന് പുറമെ, ആധുനിക രാഷ്ടീയ വിജ്ഞാനത്തെക്കുറിച്ച ഉദ്ബോധനങ്ങളും നൽകുന്നതാണ്'. പിന്നീട് ഐ.എൻ.എയെപ്പറ്റി പരാർമശിക്കുന്നു: ""ഫോർവേഡ് ബ്ലോക്കും ഐ.എൻ.എയും നേതാജിയുടെ രണ്ടു ബലിഷ്ഠ ഹസ്തങ്ങളാണ്. എല്ലാ പ്രായോഗിക പദ്ധതികളിലും ഉഭയകക്ഷികളും പരസ്പരം സഹകരിക്കേണ്ടത് ഏറ്റവും അത്യാവശ്യമാണ്. എല്ലാ പ്രവശ്യകളിലുമുള്ള ഫോർവേഡ് ബ്ലോക്ക് അംഗങ്ങൾ എല്ലായ്പ്പോഴും ഐ.എൻ.യുമായി ഉറ്റ സമ്പർക്കത്തിൽ ഏർപ്പെടേണ്ടൽതാണ്. അവരുടെ ദുരിത നിവാരണത്തിനും മറ്റും ശ്രമിക്കേണ്ടൽതാണ് ''. കർമ പരിപാടികളിൽ ഒന്നാമതായി പറഞ്ഞത് ഐ.എൻ.എക്കാരുടെ സഹായത്തോടു കൂടി യുദ്ധപരിശീലനം സിദ്ധിച്ച ഒരു സൈനിക സന്നദ്ധ സംഘം രാജ്യമെങ്ങും രൂപീകരിക്ക'ലാണ്. ഈ പ്രകടന പത്രികക്കൊപ്പം ഫോർവേഡ് ബ്ലോക്കിൽ ചേരാനുള്ള പ്രതിജ്ഞാ പത്രവും മറ്റൊരു താളിൽ അച്ചടിച്ചിരുന്നു. അതിൽ "സമസ്താധികാരങ്ങളും ഭാരതീയർക്ക്' എന്ന വ്യക്തമായി രേഖപ്പെടുത്തിയിരുന്നു.'''
'''പക്ഷേ, ഈ പ്രകടന പത്രിക അച്ചടിച്ച് ദിവസങ്ങൾക്കുള്ളിൽ നിരോധിക്കപ്പെട്ടു. 1946 ഡിസംബർ രണ്ടിന് ഇൻസ്പെക്ർ ജനറൽ ഓഫ് പൊലീസ് തിരുവിതാകംർ ഹുസൂർ സെക്രട്ടറിയേറ്റ് രജിസ്റ്റാർക്ക് അയച്ച കത്തിൽ കൊല്ലത്തും മറ്റ് സ്ഥലങ്ങളിലും പ്രകടന പത്രിക വിതരണം ചെയ്യുന്നതായി അറിയിച്ചു. ഇതേ തുടർന്ന് ഡിസംബർ ആറിന് തിരുവിതാംകൂർ അടിയന്തര അികാരം നിയമം, 1122 ( 1/1122) ലെ സെക്ഷൻ രണ്ടു പ്രകാരം തിരുവിതാം കൂർ മഹാരാജാവ് പ്രകടന പത്രിക നിരോധിച്ചു. പ്രകടനപത്രികയുടെ വിതരണവും അച്ചടിയും വിവർത്തനവും തടഞ്ഞു'''
നേതാജി ജീവിച്ചിരിക്കുന്നു
നേതാജി സുഭാഷ് ചന്ദ്രബോസ് വിമാന അപകടത്തിൽ മരിച്ചിട്ടില്ലെന്ന ദൃഢ വിശ്വാസമാണ് 1946 ഒടുവിൽ പുറത്തിറങ്ങിയ ഫോർവേഡ് ബ്ലോക്ക് പ്രകടന പത്രിക വച്ചുപുലർത്തുന്നത്. നേതാജി ജീവിച്ചിരിക്കുന്നു എന്ന ഉപതലക്കെട്ടിന് തുടർച്ചയായി ഇങ്ങനെ പറയുന്നു: "തുടരെ പലരുമെന്നല്ല പണ്ഡിറ്റ് നെഹ്റു പോലും നേതാജി മരിച്ചുപോയിയെന്നു പറഞ്ഞുവെങ്കിലും ആ സ്വാതന്ത്ര്യ സമരവീരൻ ജീവിച്ചിരുക്കുന്നെന്നെും ഇന്ത്യ സ്വാതന്ത്ര്യ സമരത്തിൻെറ അന്ത്യമം നയിക്കുന്നതിന് പ്രത്യക്ഷപ്പെടുമെന്നും ഫോർവേഡ് ബ്ലോക്ക് നിർവ്വിശങ്കം പ്രസ്താവിച്ചുകൊള്ളുന്നു'.
ഫോർവേഡ് ബ്ലോക്കിനെതിരെ കേരളത്തിലെ കമ്യൂണിസ്റ്റ് നിലപാടുകൾ
കേരളത്തിൽ ഐ.എൻ.എയും ഫോർവേഡ് ബ്ലോക്കും പ്രവർത്തിച്ചിരുന്നത് കമ്യൂണിസ്റ്റുകളുടെ കടുത്ത എതിർപ്പിനെ അതിജീവിച്ചാണ്. സാമ്രാജ്യത്വ യുദ്ധമായി രണ്ടാം ലോകയുദ്ധത്തെ വിശേഷിപ്പിച്ചിരുന്ന കമ്യൂണിസ്റ്റുകൾ സോവിയറ്റ് യൂണിയൻ യുദ്ധത്തിൽ ചേർന്നതോടെ ഗുരുതരമായ ആശയക്കുഴപ്പത്തിലകപ്പെട്ടു. നിലപാട് മാറ്റിയ കമ്യൂണിസ്റ്റുകൾ ലോകയുദ്ധത്തെ ജനകീയ യുദ്ധമെന്ന് വിശേഷിപ്പിക്കാൻ തുടങ്ങി. സോവിയറ്റ് യൂണിയൻെറ എതിർപക്ഷത്തുള്ള ജപ്പാനോടും ജപ്പാൻെറ ഒപ്പം ചേർന്ന ഐ.എൻ.എക്കാരോടും അതിനെ അനുകൂലിക്കുന്ന ഫോർവേഡ് ബ്ലോക്കുകാരോടും കമ്മ്യൂണിസ്റ്റുകൾക്ക് എതിർപ്പ് തോന്നുക സ്വാഭാവികം. ബ്രിട്ടീഷ് അധിനിവേശത്തിനെതിരെ ജനം പോരാട്ടത്തിന് തയ്യാറായപ്പോൾ അത് നയിക്കുന്നതിന് പകരം ബ്രിട്ടീഷുകാരെ സേവിക്കുക എന്ന തലതിരിഞ്ഞ നയം കമ്യൂണിസ്റ്റുകൾ കൈക്കൊണ്ടു. ഈ ഘട്ടത്തിൽ കോൺഗ്രസിനോട് ഒത്തുചേർന്ന് ഫോർവേഡ് ബ്ലോക്കുകാരേയും ഐ.എൻ.എക്കാരെയും ഒതുക്കാനായിരുന്നു കമ്യൂണിസ്റ്റ് ശ്രമം.
തിരുവനന്തപുരം സ്റ്റേറ്റ് ആർകൈവ്സിൽ സൂക്ഷിച്ചിട്ടുള്ള "കേരളത്തിലെ കോൺഗ്രസുകാരോട്' എന്ന തലക്കെട്ടിൽ ഇന്ത്യൻ കമ്യൂണിസ്റ്റ് പാർട്ടിയുടെ കേരളകമ്മിറ്റി (എമ്പയർ പ്രസ്, കോഴിക്കോട്) പ്രസിദ്ധീകരിച്ച ആഹ്വാനം യുദ്ധകാലത്ത് കോൺഗ്രസും കമ്യൂണിസ്റ്റുകളും ഒന്നിച്ച് പ്രവർത്തിക്കേൽതിനെപ്പറ്റി പറയുന്നു. രേഖയിൽ ഫോർവേഡ് ബ്ലോക്കിനേയും ഐ.എൻ.എയും കുറ്റപ്പെടുത്തുന്നു: "... നിങ്ങളെിലൊരു വിഭാഗം ചെയ്യുന്നതെന്താണ്? റെയിലും കമ്പിയും മുറിക്കുക, മറ്റ് വിധത്തിൽ ഗതാഗത മാർഗങ്ങൾ നശിപ്പിക്കുക, നാടിൻെറ സാമ്പത്തിക ജീവിതത്തെ തടസ്സപ്പെടുത്തുക. ഇത് ബ്രിട്ടീഷ് ഭരണത്തെയാണു ശ്വാസംമുട്ടിക്കുന്നതെന്നാണു ഇത് ചെയ്യുന്നവരുടെ വിശ്വാസം. "സർവവവിധത്തിലുമള്ള സ്വാതന്ത്ര്യത്തിൻെറ ശത്രുവായ ഫാസിസത്തിൻെറ തലസ്ഥാന പട്ടണങ്ങളിലിരുന്നു "സ്വാതന്ത്ര്യം' പ്രസംഗിക്കുന്ന സുഭാഷ് ബോസിൻെറ അനുയായികളാണ് കോൺഗ്രസിൻെറ സമരമെന്ന തിരശശിലക്ക് പന്നിൽ നിന്നു കൊണ്ടു ഇവിടെയെല്ലായിടത്തും പ്രവർത്തിക്കുന്നത്. വിപരീതാഭിപ്രായം പറയുന്നവരെ അടിക്കുക, കുത്തുക, കല്ളെറിയുക, മുതലായവയെല്ലാം അവ ക്രമമായി നടത്തുന്നു: സ്വാതന്ത്ര്യപ്രിയരായ ദേശഭിമാനികളെ അടിച്ചുപരിക്കേൽപിക്കുന്ന അവസരത്തിൽ അവർ മഹാത്മാഗാന്ധീ കീജെയ് വിളിച്ചുകൊൽു ഗാന്ധിജിയെയും കോൺഗ്രസിനെയും നമ്മുടെ ദേശീയ പ്രസ്ഥാനത്തെതന്നെയും കളങ്കപ്പെടുത്തുന്നു'.
ആരോപണത്തിൻെറ സ്വഭാവമാണുള്ളതാണെങ്കിലും കമ്യൂണിസ്റ്റുകൾ കേരളത്തിൽ ഐ.എൻ.എ, ഫോർവേഡ് ബ്ലോക്ക് പ്രവർത്തനം നടന്നിരുന്നതായി സമ്മതിക്കുന്നു: ""കഴിഞ്ഞ ഒരു മാസക്കാലത്ത് കണ്ണൂരും തലശ്ശേരിയിലും കോഴിക്കോട്ടും മറ്റും നടന്നതെന്താണ്? സമാധാനപരമായി നടന്നിരുന്ന സമ്മേളനങ്ങളിൽ കടന്നുവന്ന് ഇവർ ബഹളമുണ്ടാക്കി; സഖാക്കർ പി.ആർ. നമ്പ്യാരെയും മറ്റും അടിച്ചു പരിക്കേൽപിച്ചു. അലവിൽ യൂണിയൻ യോഗത്തിൽ വന്നു ബഹളമുണ്ടാക്കുകയും പ്രവർത്തകരെ ദേഹോപദ്രവമേൽപിക്കകുയും ചെയ്തു. തലശ്ശേരിയിൽ പ്രവർത്തകന്മാരുടെ നേരെ കത്തി പ്രയോഗത്തിന് മുതിർന്നു. കോഴിക്കോട്ട് ടി.യു.സി. സമ്മേളനത്തിൽ വന്നു ബഹളവും കല്ളേറുമുൽാകകി. ഇതൊന്നും കോൺഗ്രസിൻെറ വകയല്ലെന്ന് ഞങ്ങൾക്കറിയാം. പക്ഷേ, കോൺഗ്രസിൻെറ പേരിലാണ്. കോൺഗ്രസിൻെറ കൊടിയും പിടച്ചുകൊണ്ടാണ്, ഗാന്ധിജി കീ യെ് വളിച്ചുകൊൽാണ്, അവരിതെല്ലാം ചെയ്യുന്നത്. കോൺഗ്രസ് തുടങ്ങിയ സമരമാണ് അവർക്കതിന് അവസരം നൽകിയത്. അതുകൊൽു തന്നെയാണ് സുഭാഷ് ബോസ് ദിവസം തോറും റേഡിയോവിൽ ഈ സമരത്തെ പുകഴ്ത്തികൊണ്ട് സംസാരിക്കുന്നത്. ഇന്ന് ഈ രാജ്യദ്രോഹികളുടെ ആക്രമണത്തിനിരയായിട്ടുള്ളത് കമ്യൂണിസ്റ്റുകാരായ ഞങ്ങളാണ്. കാരണം ഞങ്ങളാണ് ജപ്പാനെ ചെറുക്കുന്ന കാര്യത്തിൽ ഇന്നു കാര്യമായി പണിയെടുക്കുന്നത്. പക്ഷേ, ഇതേ കൂട്ടരാണ് എട്ട് കൊല്ലം മുൻപ് മാലികാണ്ടയിലെ ഗാന്ധിസേവാ സമ്മേളന പന്തലിൽ തീവെക്കാൻ ശ്രമിച്ചതും ഗാന്ധിജിയെ ചെരിപ്പുകൊണ്ടെറിഞ്ഞതും. ജാപ്പാക്രമണം നടന്നു അത് വിജയകരമാകുന്ന പക്ഷം ആ ആക്രമണത്തിൻെറ പ്രാധാന കൊൻപുവിളിക്കാരനായ സുഭാഷ്ബോസ് ചെയ്യുന്ന ആദ്യത്തെ പ്രവൃത്തി ഗാന്ധിജിയോടും പണ്ഡിറ്റ്ജിയോടും കോൺഗ്രസ് നേതൃത്വ¤ത്തോടുമുള്ള തൻെറ പക വീട്ടുകയായിരിക്കുമെന്ന കാര്യത്തിൽ വല്ല സംശയമുണ്ടോ.?
"കേരളത്തിലെ ബഹുജനങ്ങളോട്  കമ്യൂണിസ്റ്റ് പാർട്ടിയുടെ അഭ്യർത്ഥന' (കാലിക്കറ്റ് പ്രസ്, കോഴിക്കോട്) എന്ന മറ്റൊരു യുദ്ധകാല ആഹ്വാനവും വായിച്ചിരിക്കേണ്ടതാണ്.
""നമ്മുടെ നാട് ഒരത്യാപത്തിൻെറ വക്കത്തെിയിരിക്കുകയാണ്. നമ്മുടെ മാതൃഭൂമിയായ ഇന്ത്യയുടെ കിഴക്കെ അതിർത്തിയിൽ ജപ്പാൻെറ പട്ടാളം തടിച്ചുകൂടിയിരിക്കുന്നു. നമ്മുടെ നാടിൻെറ മൂന്നുഭാഗവും ചുറ്റിക്കിടക്കുന്ന ഹിന്തു സമുദ്രത്തിൽ അവൻെറ പടക്കപ്പലുകൾ റോന്തു ചുറ്റുന്നു.നാളെ അവൻെറ പട്ടാളം ആസാമിനെയും ബാംഗാളിനെയും ആക്രമിച്ചേക്കാം.ഒറീസയിലും, ആന്ധ്രയിലും തമിഴ്നാടിടലും, കേരളത്തിലും അവൻെറ പടക്കപ്പലുകളിൽ നിന്നുള്ള പടയാളികൾ വന്നിറങ്ങിയേക്കാം; ഈ ഓരോ സംസ്ഥാനത്തിലുമുള്ള പട്ടണങ്ങളിൽ അവൻെറ വിമാനങ്ങൾ ബോംബിട്ടേക്കാം. അതുകൊണ്ടു, സഖാക്കളെ കേരളത്തിലെ 110 ലക്ഷം ജനങ്ങൾ-തിരുവിതാംകൂറുകാരനും കൊച്ചിക്കാരനും മലബാറുകാരനും-ഹിന്ദുവും മുസ്ളിമും ക്രിസ്ത്യനും- ആണും പെണ്ണും കുട്ടിയും കിഴവനും ഒത്തുചേരുക. എന്തിന്? ജാപ്പേജണ്ടുമാർ തോണിയിലോ പാരച്ചൂട്ടിലോ വന്നിറങ്ങുന്നുൽോ എന്നു പരിശോധിച്ചു ഉണ്ടെങ്കിൽ റിപ്പോർട്ട് ചെയ്യാൻ; ജാപ്പുപടയാളികൾ വരുമ്പോഴക്കേു അവരെ എതിർക്കുന്ന കാര്യത്തിൽ ഇവിടെയുള്ള പട്ടാളത്തിൻെറ കൈകളെ ശക്തിപ്പെടുത്താൻ:,  ജാപ്പു പട്ടാളത്തിൻെറ ഓരോ കാൽവെപ്പിൻെറയും മുന്നിൽ അധികമധികം തടസ്സങ്ങൾ വലിച്ചെറിയാൻ, ജാപ്പു പട്ടാളക്കാരുടെടയും അവരുടെ ഏജൻറുമാരെയുടെയും തല അരിഞ്ഞരിഞ്ഞുകളയാൻ. ഒരുതരത്തിൽ ജനങ്ങളോട് ഒറ്റുകാരുടെ പണിചെയ്യാൻ ആവശ്യപ്പെടുന്ന കമ്യൂണിസ്റ്റുകൾ മറ്റു നിർദ്ദേശവുംകൂടി മുന്നോട്ടുവയ്ക്കുന്നു: "ഒരോ പട്ടണത്തിലും ഗ്രാമത്തിലും ജാപ്പുവിരോധക്കമമിറികൾ സ്ഥാപിക്കണം. ജാപ്പു പട്ടാളത്തോടും അതിൻെറ നാടൻ സി.ഐ.ഡികളോടും പകയും വെറുപ്പും കത്തിക്കാളുകയെന്ന സ്വഭാവ ഗുണം ഓരോ നാട്ടുകാരനിലും കുത്തിചെലുത്തണം. ജാപ്പു ഫാസിസിത്തിൻെറ നാടൻ സി.ഐ.ഡികളെ കണ്ടുപിടിക്കുന്നതും ആ വിഷ ജന്തുക്കളെ നശിപ്പിക്കുന്നതും തങ്ങളുടെ പാവനമായ കടമയാണെന്ന ബോധം ഓരോരുത്തരിലും പരത്തണം.ബ്രിട്ടീഷ് വിരോധം കൊണ്ട്  ജപ്പാനെ സ്വാഗതം ചെയ്യാനുള്ള മനോഭാവം വന്നു കഴിഞ്ഞവരോ വരുന്നവരോ ആയ ദേശാഭിമാനികളെ ജാപ്പ് സി.ഐഡി.യു പിടിയിൽ നിന്നു മോചിപ്പിക്കണം'. ഇത്തരത്തിൽ തീർത്തും ശത്രുതാപരമായിരുന്നു കമ്യൂണിസ്റ്റകളുടെ സമീപനം'''. അഞ്ചാംപത്തിക്കാർ എന്ന കമ്യൂണിസ്റ്റുകൾ ആക്ഷേപിച്ചപ്പോൾ തിരിച്ച് "സ്വരാജ്യദ്രോഹികൾ' എന്നാണ് ഫോർവേഡ് ബ്ലോക്കുകാർ വിളിച്ചത്. കമ്യൂണിസ്റ്റുകൾ ഐ.എൻ.എക്കാരോടും ഫോർവേഡ് ബ്ലോക്ക് കാരോടും എടുത്ത സമീപനവുമായി നോക്കിയാൽ താരതമ്യേന പുരോഗനപരമായ നിലപാടായിരുന്നു ഫോർവേഡ് ബ്ലോക്കിനും ഐ .എൻ.എയ്ക്കും  തിരിച്ചുണ്ടായിരുന്നത്. ഫോർവേഡ് ബ്ലോക്ക് പ്രകടനപത്രിക തന്നെ അതിന് തെളിവ്. "കമ്യൂണിസ്റ്റുകളോടും വ്യവസ്ഥാപിത പ്രക്ഷോഭത്തെക്കൂടെക്കൂടെ പറ്റിപ്പിടിച്ച് കോൺഗ്രസിൻെറ ഇടതും വലതും വശങ്ങളിലേക്ക് ആടിക്കൊണ്ടിരിക്കുന്ന സോഷ്യലിസ്റ്റുകളോടും  ഫോർവേഡ് ബ്ലോക്ക് വിയോജിക്കുന്നുണ്ടെങ്കകിലും പൊതുലക്ഷ്യമായ സമ്പൂർണ സ്വാതന്ത്ര്യത്തിലേക്കുള്ള അവിഘന് നിർഗ്ഗമനത്തിൽ മറ്റാരോടും സഹരിക്കുകയാണ് ഫോർവേഡ് ബ്ലോക്കിന്റെ കർത്തവ്യം'.  പ്രകടനപത്രികയിൽ തന്നെ "തൊഴിലാളി നിര' എന്ന ഉപതലക്കെട്ടിന് കീഴിൽ പറയുന്നു: "അഖിലേന്ത്യാ ട്രേഡ് യൂണിയൻ കോൺഗ്രസിനോടുള്ള സഹകരണപൂർവമായ ബന്ധമാണ് ഫോർവേഡ് ബ്ലോക്കിന്റെ തൊഴിലാളി നയം' '''